NEKROPOLIS "I slep and went to the city: everything was burning, crackling of bamboo, mouth dry, suddenly puckering. I dreamt and returned to the city. But it wasn't the city anymore. They were all dead, the medical examiner was checking the tags on the corpses. The medical examiner himself died years ago but his hand continued implacably. The awful stench was everywhere." -- mula sa "Motionless Faces," Carlos Drummond de Andrade (salin ni Mark Strand) "Don't sing about your city, leave it in peace. Song is not the movement of machines or the secret of houses. It is not music heard in passing, noise of the sea in streets that skirt the borders of foam. Song is not nature or men in society. Rain and night, fatigue and hope, mean nothing to it. Poetry (you don't get it from things) leaves our subject and object. Don't dramatize, don't invoke, don't question, don't waste time lying. Don't get upset. Your ivory yacht, your diamond shoe, your mazurkas and tirades, your family skeletons, all of them worthless, disappear in the curve of time" -- mula sa "Looking for Poetry," Carlos Drummond de Andrade (salin ni Mark Strand)
BUOD Ang Lungsod -- na maaaring nasa Filipinas, maaaring hindi -- ay nasa bingit ng digmang-bayan. May sampung tauhan -- isang urban planner, dalawang estrangherong nagkakilala sa tulay, isang kolehiyala, isang pusher, isang sikologo at kaniyang assistant, dalawang magkapatid na tumakas ng kulto, at isang Kristyana -- ang nagtatangkang makalaya at maghanap ng saysay at kaligtasan. Habang bumabalot ang sindak dulot ng walang-katapusang gera kontra droga, ng taggutom, tagsalat, at ng napipintong apokalipsis (literal man o hindi), ang tanging paraan upang huwag silang mabulid kasama ng gumuguhong lungsod ay droga, pakikipagtalik, at pagdaing sa Diyos. Tinatangka ng Nekropolis harayahin ang isang kinabukasan -- pagguho ng Lungsod na baka magbunga ng alaala at muling pagkabuhay. 2
MGA TAUHAN (ayon sa pagkakasunod-sunod ng paglabas) MIGGS (40s) ALEX 1 (30s) ALEX 2 (20s), tukayo niya CLAIRE (20s), genderqueer KARINA (20s) Isang SIKOLOGO (50s) INARA (20s) IGNATIUS (30s) CHARLOTTE (40s) KAIBIGAN ni Charlotte (40s) LUMEN (20s) KAESKUWELA ni Claire (20s) ANG KAPITANA (40s) Isang KASIPING ni Alex 1 (20s) Isang Attendant sa Rehabilitation, Mga Katawang Lalaking Nagsasayawan, Taumbayan LUNAN AT PANAHON Sa isang di-tukoy na modernong lungsod, maaaring sa Pilipinas, maaaring hindi. Sa di-nalalayong kinabukasan. 3
ILANG PABATID 'Pag may bantas na pahilis (/), hudyat ito upang magsimula ang susunod na linya. Sa iksrip na ito, may kahulugan ang format at spacing : Ipinahihiwatig ng mga espasyo sa pagitan ng mga salita ang sukat ng oras para sa patlang, paghinto, katahimikan. 'Pag walang mga laktaw, normal at may angking-bilis ang pananalita (at isipan) ng tauhan. Kapag may pangalan ng tauhang HINDI sinusundan ng linya, hudyat ito na KATAHIMIKAN ang magsisilbi nilang linya. Sa pangkalahatan: Ang mga stage direction ay di-laging literal; mas imahen kaysa pangyayari; mas pahiwatig kaysa panuto. Ikondisyon ang mga manonood na makita ang hindi kayang ipakita ng teatro. 4
1. ANG LUNGSOD Nakatanaw si MIGGS sa Lungsod mula sa Tore (ang "Triumph Tower"). Lahat ng sinasabi niya, mga pinaliliwanag niya, maaaring lumitaw sa entablado. MIGGS Ano'ng mararamdaman mo kung may mahiwagang pinto, na parang wormhole sa space-time, 'pag pumasok ka, lulusot ka pabalik sa same room but through the other side, tapos paglabas mo, bilang yung younger self mo na? Ewan ko ba't ko naiisip 'yon. May konek din siguro sa trabaho ko. Recently sumali ako sa isang private firm na urban planning. Very innovative, ine-envision ang future ng lungsod na 'to, environmentally and architecturally speaking. Gano'n din kasi 'yung lungsod e. Sa laki, sa pagka-varied, halos parang punit sa space-time ang isang lungsod, magkasabay na nag-e-exist sa iisang plane ang noon at ngayon, parehas nakatingin sa posibilidad ng bukas. Halimbawa: state-of-the-art factory malapit sa museum na itinayo noong 60s. Isang bantayog ng gera n'ung World War 2; katabi n'un, bagong-tayong mall. Ang business district at lokasiyon ng city hall, ang Mariposa District - Masisiwalat sa harap natin ang Mariposa District - huwaran ng modernidad, utopya ng progreso. - hanggang ngayon tuloy-tuloy ang construction ng mga bagong gusali. Ngunit sa labas nito, nakapalibot - ang Projects - mga kalansay na tenement housing na pinatayo n'ung 70s. Tatanawin ni Miggs ang Lungsod sa kaniyang paligid. Ang mga halu-halong sangkap ng Lungsod - graba, kahoy, bakal - at panahon. 'Yun yata ang totoong ibig sabihin ng salitang 'Utopia' e. Sa Greek, "U" tsaka "Topos" -- yung "topos" ibig sabihin lugar, o place. 'Yung "u", ibig sabihin 'not' -- so Utopia -- "not a place." Hindi ito lugar. Panahon ito. 5
Imposibleng panahon. 'Pag subukan mong pag-isipan ang panahon - sa iisang direksiyon ka lang naman tatangayin ng thought river na 'yan e - Sa Wakas. Malapit na akong magwakas. Malapit na maubos ang abstract ideas ko. Malapit ko nang harapin ang katotohanan. Na wala akong kasama sa buhay, na may sakit ako sa isip, na wala akong kuwenta. Na pangit ako. At dapat na 'kong mamatay. At malapit na ring magunaw ang Lungsod na 'to. Ayan na si younger self, lumitaw galing sa punit sa space-time. Di ko pala younger self 'yun. 'Yun pala si Kamatayan. 6
2 . TOTOONG PANGALAN Si ALEX 1 at si ALEX 2, magtatagpo sa ilalim ng tulay. Nakamaskara sila pareho. ALEX 1 George? ALEX 2 Oo. - Mark? ALEX 1 Oo. ALEX 2 Lugar mo? ALEX 1 Di puwede. ALEX 2 Motel? ALEX 1 Teka. ALEX 2 Ano? ALEX 1 Usap muna tayo. ALEX 2 Sige. 7
Dito? Sa malayo - barilan. Di malinaw kung mapapansin ito ng dalawa, o hindi. Sa ilalim ng tulay talaga? ALEX 1 Bakit? ALEX 2 Bakit dito tayo nag-meet? Muntik na 'kong di / sumipot. ALEX 1 Discreet ako e / ALEX 2 Ako rin / ALEX 1 First time ko. ALEX 2 Na-? / ALEX 1 Mag-meet up. 8
Usap. Tanong ka. ALEX 2 Tagasa'n ka? ALEX 1 Projects. Ikaw? ALEX 2 Mariposa. ALEX 1 Wow. ALEX 2 De. Labas lang. Government housing. ALEX 1 Gobyerno ka? ALEX 2 City hall. ALEX 1 Wow. ALEX 2 Ikaw? Putukan uli. 9
ALEX 1 Di ba sexist ang Mayor? ALEX 2 O, tapos? ALEX 1 Sanay ka na 'no? ALEX 2 Di rin. Pangalawang beses ko pa lang. ALEX 1 O? ALEX 2 Oo. (Magtatanggal ng maskara.) Puwedeng makita face mo? 10
ALEX 1 (magtatanggal din ng maskara) ALEX 2 (titingnan ang mukha ni ALEX 1) Kabado ka? ALEX 1 Siyempre. Ikaw ba, hindi? ALEX 2 Siyempre, oo. Kasama 'yon. Adrenaline. Ba't ka kinakabahan? Putukan. ALEX 1 Ha? ALEX 2 Ba't ka kinakabahan? ALEX 1 Siyempre ALEX 2 Ano? 11
Barilan. ALEX 1 ALEX 2 (lalapit) ALEX 1 Teka. Kabado talaga ako. Barilan. ALEX 2 Saan? ALEX 1 Sa 'yo Sa 'kin Sa pulis Sa barilan/ ALEX 2 Kaaway ka ba / ng bayan? ALEX 1 Hindi. Hindi. / ALEX 2 (lalapit) / ALEX 1 Teka. 12
Please. ALEX 2 tangina ALEX 1 Araw-araw, paggising ko sa umaga, kabado na 'ko. Barilan. ALEX 2 Bakit? Kaaway ka ba ng / bayan? ALEX 1 Pagkagising na pagkagising ko sa umaga, didiretso akong banyo. Bago pa umihi, sumusuka na 'ko. Nasusuka ako ngayon. Sa kaba. ALEX 2 Baka nandidiri ka sa 'kin? ALEX 1 Hindi Hindi Gusto nga kita. ALEX 2 Kaaway ka ba ng / bayan? ALEX 1 Hindi. Nagluluksa ako. Nanay. Kanser. 13
Halikan mo 'ko. - Teka / Barilan. Susuka si ALEX 1. Sorry. Nakakawalang-gana ba? / ALEX 2 Hindi. Takot ka. Nakakalibog ang takot. 'Yung walang pagkukunwari. 'Yung halatang kabadong-kabado. Nasusuka sa takot. Barilan. ALEX 1 Kanina pa sila. Barilan. ALEX 2 Nililinis na ang Lungsod. Marami akong tato. ALEX 1 Miyembro ka pala. N'ung gang ni Mayor / ALEX 2 14
Di kami gang / ALEX 1 Ay, sorry / ALEX 2 Mahal ko ang bayan. ALEX 1 ALEX 2 Matagal pa ba? Gusto ko na, e. ALEX 1 Saglit na lang. Please? ALEX 2 Katahimikan. ALEX 1 Kahapon, pagkatapos mamatay ang inay, gustong-gusto kong makipag-sex. Di pa 'ko nakikipagtalik. Sa kapuwa-lalaki. Wala akong ibang ginawa sa buhay kundi alagaan ang inay. E wala na siya. Kahapon, pumunta 'ko sa masahihan - Magpapamasahe dapat pero natakot ako So, Nanood na lang ako. Sa labas. Inaabangan ko lumabas yung mga customer. Sapat na sa 'kin makita - 15
Barilan. - 'yung mukha nila pagkatapos - masaya. Nakaraos. Bigla, may dalawang bakla na nakainom, nagpatugtog ng music sa cellphone. Sa ilalim - Barilan. - ng neon na ilaw ng pangalan ng spa, nagsayaw sila. Nagalit ako. ALEX 2 Bakit? ALEX 1 Bakit ako nagtatago sa anino ng pekeng liwanag? Bakit wala ako sa liwanag ng araw? ALEX 2 Kung gusto mo, puwede na. ALEX 1 Ang gusto ko pano'rin akong kumantot ng buong Lungsod. ALEX 2 Gusto mo 'kong makitang hubad? Ang mga tato ko? ALEX 1 16
Oo. Maghuhubad ng pang-itaas si ALEX 2 - tadtad siya ng mga tato. ALEX 2 Mahal na mahal ko ang bayan. (hahawakan ang kamay ni ALEX 1 at akma itong dadalhin palabas ng ilalim ng tulay) ALEX 1 (hihinto) Ano'ng totoo mong pangalan? Alam kong hindi ka George. ALEX 2 Ako si Alex. / ALEX 1 Putang ina. ALEX 2 Bakit? ALEX 1 Alex din totoo kong pangalan. Katahimikan. Barilan. Pinapatay nila lahat. ALEX 2 Kung di ka kaway ng bayan wala kang dapat problemahin. ALEX 1 Nakakatakot. 17
Isayaw mo 'ko, please? ALEX 2 Sasayaw sila nang marahan. Nagbabarilan sa kalayuan. 18
3 . NEKRO Si CLAIRE, isang genderqueer, nagsusukat ng damit sa tapat ng salamin. Nagpapatugtog siya ng music sa kaniyang laptop. Pagkuwan, may kakatok sa pinto. Pagbubuksan niya ito. Si KARINA, kapitbahay niya. May-dala itong notebook at bolpen. (Sa labas - barilan.) Sa doorway: CLAIRE O? Hi / KARINA Hi / CLAIRE Ano meron? / KARINA Wala / CLAIRE O. KARINA Puwede pumasok? CLAIRE 19
Oo ba. Papasok sila sa kuwarto. Uupo agad si KARINA, bubuklatin ang notebook at magdodrowing/magsusulat. Okay ka lang? / KARINA Oo. Titigil sa pagsusulat/pagdodrowing si KARINA. Agad ipipinid ang notebook. Nanginginig. CLAIRE Ba't ka nanginginig? KARINA Wala 'to. (di-makapagpigil, magdodrowing/magsusulat si KARINA sa buong eksena) CLAIRE 20
Kamusta ka? KARINA Okay ako. Di lang makatulog. Lumaklak ako ng tatlong mug ng tsaa. CLAIRE Tsaa lang naman / 'yon. KARINA Oo nga. Isipin mo na lang pa'no pa 'pag nagkape ako. Buti wala na. CLAIRE Tatlong araw na walang nagbebenta ng kape. KARINA Thank you nga pala kagabi. CLAIRE Bakit? KARINA N'ung kumatok ka sa 'kin last / night CLAIRE Ah, sorry sa abala, nagloko kasi 'yung tubig sa shower kaya naisip ko, naputulan ba 'ko ng tubig o may-sira talaga sa building / natin KARINA Hindi, okay nga e, salamat nasalba mo 'ko. CLAIRE Saan? 21
KARINA Di ba, may lalaking lumabas ka'gad n'ung pinagbuksan kita? CLAIRE A. Boyfriend mo? KARINA Hindi a. Hindi ako straight. CLAIRE A. sorry. Ako rin, obviously. KARINA Hindi ko boyfriend 'yon. CLAIRE Sino 'yon? KARINA Buyer. CLAIRE Ng? KARINA Parang may masamang balak kagabi e. 22
Either gagalawin ako, or nanakawan ako. Or both. CLAIRE Buyer ba siya ng ano? Ano'ng sine-sell mo? Sa labas - barilan. Grabe. Sabi sa unofficial reports, higit 2,000 na raw ang napatay. Mapapahinto si KARINA sa pagdrowing. Tatanaw sa labas ng bintana. Barilan sa labas, sa malayo at sa di-kalayuan. Babalik si KARINA sa pagdodrowing. Ano ba'ng dinodrowing mo? KARINA Wala. CLAIRE Or nagsusulat ka ba? KARINA Halo. May condition kasi / ako. 23
CLAIRE Ano nga ba name mo / uli? KARINA Karina. CLAIRE Ako si / KARINA Claire. I remember. CLAIRE Ano'ng condition sabi mo? KARINA Temporal lobe epilepsy na nagko-cause ng hypergraphia. CLAIRE Ano / 'yon? KARINA Di ko mapigilan sarili ko magsulat or magdrowing. CLAIRE Oh, wow. 24
KARINA I just wanted to thank you. Siguro patay na 'ko if hindi ka kumatok. Alam mo naman 'tong lugar na 'to. CLAIRE Sino ba siya? Ano'ng gusto niya sa 'yo? KARINA CLAIRE KARINA CLAIRE KARINA Hindi mo 'ko huhusgahan? CLAIRE (iiling) KARINA Pusher ako. CLAIRE Kaaway ng bayan. 25
KARINA Ire-report mo ba 'ko? CLAIRE Para kang gago. (iiling) KARINA Kahapon ko pa utang sa 'yo ang buhay ko. CLAIRE Ano'ng binebenta mo? KARINA Bago. Psychedelic na may morphine. Naka-try ka na? CLAIRE (Iiling) KARINA Good. 'Wag na. CLAIRE Mahal? 26
KARINA Mura lang. Ito na'ng papalit sa shabu. Masyado nang tsipangga 'yon. Malalaos na. CLAIRE Gumagamit ka? KARINA N'ung simula. Hindi na ngayon. Benta na lang. Pramis. CLAIRE So 'yung mamà kagabi, kostomer mo? KARINA Oo. CLAIRE Tangina, nakakatakot. KARINA Oo. CLAIRE Ba't di mo tigilan? KARINA CLAIRE Gusto mo bang mamatay? KARINA Di ako mayaman gaya mo / CLAIRE Di ako mayaman, di ako nakatira sa Mariposa / KARINA Pero di ka kriminal / 27
CLAIRE O, so? / KARINA Mayaman ka. Kaya mong mabuhay nang di-gumagawa ng ilegal. Mayaman ka. Di mo 'ko ire-report? CLAIRE Sasaktan mo ba 'ko? KARINA Mukha bang...? Ba't di mo 'ko ire-report? CLAIRE 'Yung putang inang dean namin, palibhasa Jesus-Jesus, sobrang conservative Christian, 'yung tipong naniniwala na masusunog sa impyerno ang mga bakla, nag-discriminate laban sa prof ko sa Psych, trans woman kasi siya, tinanggal niya sa trabaho. KARINA 28
Sa'n ka nag-aaral? CLAIRE Diyan sa City College. KARINA Tibak ka? CLAIRE Pa'no mo nasabi? KARINA Lahat kayong taga-City College, tibak. Marami akong kostomer galing sa school mo. CLAIRE Ha ha! Ikaw ba, nag-aaral? KARINA Nag-stop ako. CLAIRE Bakit? KARINA Mahirap nga ako. Di tulad mo. CLAIRE (dededmahin ang tuya) Ayoko sa state control. Sa Portugal, decriminalized ang drugs. Alam mo resulta? Bumaba pa ang drug use sa kanila. KARINA Pangarap kong mag-ibang-bansa. Tumakas mula rito. Pantasya na lang 'yon, imposibleng mangyari - Nagbabarilan pa rin sa labas. 29
CLAIRE Malay mo, balang-araw. Ako rin, may imposibleng pantasya. Maging intersex. KARINA Ha? CLAIRE Na may dalawa akong sexual organs, both male and female. KARINA Para sa akin, ang titi, destructive. Mapanghimasok. Mapanganib. CLAIRE Agree. May parte ng sarili ko na punong-puno ng galit, galit sa mundo, sa lugar na 'to, sa lahat. Sa sarili ko. 'Yung parteng 'yon, mapangwasak. Titi. Sa fantasy ko, intersex ako, at tumatakbo ako sa pasilyo ng eskuwelahan, hubo't hubad, ngipin at kuko, winawarat ko ang lahat ng konserbatibo at mahilig mang-opres. Hanggang magbatis ang dugo, pumula ang lahat, hanggang sa putang inang dean's office sa fourth floor. At ako ang nasa frontlines ng gera, at wala akong kakampi, dahil ako lang naman ang nag-iisang intersex sa buong daigdig. Kaaway na 'ko ng bayan, gaya mo. 30
HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA! Huhupa ang pagtawa ni CLAIRE. Si KARINA, nagsusulat, hindi tumatawa. KARINA Sinulat ko lahat ng sinabi mo. CLAIRE Burahin mo 'yan. Biro lang 'yon. Hindi gano'n kadilim ang mundo. Dahil may isa pang bahagi ko na punong-puno ng pagmamahal. Ng pag-asa. Ng liwanag. Kaya kong i-feminize ang aking titing galit. For now, kikilalanin ko muna 'yon, gagamitin ko - Ang galit. Sabi nga ng prof ko sa anthropology, "Even our anger is a cultural heritage." KARINA Gusto mong iguhit kita? CLAIRE Ngayon na? 31
KARINA K'elan pa? CLAIRE Sige. (magpo-pose sa upuan) KARINA Hindi. Ikaw. 'Yung ikaw talaga. Maghuhubad si CLAIRE. Iguguhit siya ni KARINA. Bilang intersex. CLAIRE (tatango) Yung binebenta mong droga / KARINA Nekro. Nekro ang pangalan. Bili ka? 32
4. AKELDAMA Sa kuwarto sa isang rehabilitation center. May mesa at tatlong upuan, dalawa sa isang panig, isa sa kabila. Magkatabi sa isang panig ang SIKOLOGO at si INARA. Abala si INARA sa kaniyang notebook, hinahataw ang bolpen sa papel, may ritmo. SIKOLOGO INARA SIKOLOGO INARA SIKOLOGO INARA SIKOLOGO O, ano'ng meron sa 'yo? INARA Wala, dok./ 33
SIKOLOGO "Wala, dok." Baduy a. Ano nga? INARA (titigil sa pagpaltak ng bolpen sa kuwaderno) Kabado. SIKOLOGO Parang nga. Iba ang energy mo. Ba't ka kabado? INARA First case / SIKOLOGO Ep ep / ep ep ep INARA Sorry / SIKOLOGO Anong case? Hindi 'to / case. INARA Yes, sorry, I know. SIKOLOGO 'Yung pag-unawa, pag-analisa, mamaya na. Habang kaharap mo ang subject, tao 'yan. INARA Yes sir. SIKOLOGO Kukumustahin lang natin. Di ba? INARA 34
Yes sir. SIKOLOGO Very good. So, bakit ka kabado? INARA Hindi na. SIKOLOGO No. Kabado ka. Bakit? INARA Because... I was prepping myself to face a case, and I totally forgot about our framework na hindi dapat sila nilu-look upon bilang case. Tao sila. Kaya ako kinabahan, sir. SIKOLOGO Good. It's okay, you're reframing. Ganyan din ako. We acknowledge, then we learn. Correct? INARA Yes, sir. SIKOLOGO Good. I think you're ready. Are you? 35
INARA Yes, sir. SIKOLOGO Atta girl. May dalawang papasok sa kuwarto - isang Attendant, at isang lalaki - si IGNATIUS. Aakayin ng Attendant si IGNATIUS na maupo sa natitirang upuan. Magpapasalamat ang SIKOLOGO sa Attendant bago ito lumabas. SIKOLOGO Magandang hapon. IGNATIUS (tatango) SIKOLOGO Ako si Dr. Menggi Suarez. Ito si Ms. Inara Lapuz, ang aking research assistant. Maraming salamat at pumayag kang makausap kami. IGNATIUS (tatango) SIKOLOGO Kumusta ka? IGNATIUS opo SIKOLOGO Kumusta ang pakiramdam mo? IGNATIUS opo (tatango) 36
SIKOLOGO Mabuti naman? IGNATIUS (tatango) SIKOLOGO Okay. De magsimula na tayo. May mga itatanong ako, tungkol sa pinagdaan mo at ng iyong sister sa pinanggalingan ni'yong samahan, ang Incarnates of the Word Fellowship. Baka may mga tanong ako na baka makapagpaalala sa 'yo ng mga hindi kagandahang bagay, at 'pag nagkagano'n, hindi mo naman kailangang sagutin, ano? Kumbaga, kontrolado mo ito every step of the way. Hindi ka pinupuwersang sumagot. Gusto ka lang naman naming kumustahin. Okay ba 'yon? IGNATIUS (tatango) SIKOLOGO Okay. Salamat. Sige, magrerekord kami, ha? Inara, you can start the recording. Susunod si Inara. O sige, puwede ka bang magpakilala? IGNATIUS mmm Ako po si Ignatius. Wala po kaming family name. Ignatius Child of God ang tawagan sa amin sa camp. 37
SIKOLOGO Hmhm. Edad? IGNATIUS (magkikibit-balikat) SIKOLOGO Di mo alam ang edad mo? IGNATIUS (iiling) Levels of wisdom po sa amin. mula sa pinaka-spiritually immature, hanggang sa ascendant master si Mahal na Amang Salvador lang po 'yon. / SIKOLOGO Ang head priest ninyo? IGNATIUS Opo. SIKOLOGO Ikaw? IGNATIUS Aurantius - mababa pa lang po. SIKOLOGO Ang sister mo? IGNATIUS Pinakamababa. 38
SIKOLOGO Okay. INARA SIKOLGO So, puwede ko ba diretsuhin 'yung tanong? - Bakit kayo tumakas ng sister mo? IGNATIUS Kasi, nakerubin po kasi si Lumen / SIKOLOGO Naano? IGNATIUS Nakerubin po. SIKOLOGO 'Yung anghel? IGNATIUS Henesis tres bente-kuwatro: 39
"Anopa't itinaboy ang lalake; at inilagay sa silanganan ng halamanan ng Eden ang mga Querubin at ang isang nagniningas na tabak na umiikot, upang ingatan ang daang patungo sa kahoy ng buhay." SIKOLOGO Ano'ng ibig sabihin n'un? IGNATIUS Pinagbabawal na po si Lumen sa samahan kasi may ginawa raw siyang karumal-dumal, na kasinsama ng ginawa ni Eba sa hardin. SIKOLOGO Ano raw ang ginawa niya? INARA IGNATIUS 40
SIKOLOGO Mahirap pag-usapan? IGNATIUS (tatango) SIKOLOGO Okay. So, 'pag pinagbawalan ka na - 'pag 'nakerubin' ka - ano'ng gagawin sa 'yo? IGNATIUS Sa thirteenth floor po n'ung camp namin, bawal po do'n pumasok e. Ang tawag po namin do'n, Akeldama, kung sa'n po nagpakamatay si Hudas. / SIKOLOGO Okay. / IGNATIUS Si Lumen, do'n daw paparusahan. SIKOLOGO Paano? IGNATIUS Kung pa'no 'yung ginawa ni Hudas sa Akeldama. 41
SIKOLOGO Magbibigti? IGNATIUS (tatango) INARA (hihinga nang malalim) SIKOLOGO (titingin kay INARA) (ibabalik ang pansin kay IGNATIUS) So tumakas kayo kasi siyempre ayaw ni'yo mangyari 'yon kay Lumen? IGNATIUS Opo. SIKOLOGO Tinakas mo ang kapatid mo para iligtas siya? IGNATIUS (tatango) SIKOLOGO Ang tapang mo pala 'no? Mahal mo ang kapatid mo? IGNATIUS Opo. Mahal ko po. SIKOLOGO E ang parents ni'yo? IGNATIUS 42
Isa lang magulang namin, si Mahal na Amang Badong, ang Bibig at Huling Propeta ng Diyos. SIKOLOGO Naniniwala ka pa rin kay Amang Badong? IGNATIUS (tatango) SIKOLOGO Ano ngayong nararamdaman mo, ngayong nakatakas na kayo? IGNATIUS Takot po. SIKOLOGO Saan? IGNATIUS Dito po. Sa mundo ni'yo. SIKOLOGO Sa amin ba, takot ka? 43
IGNATIUS INARA IGNATIUS (tatango) SIKOLOGO Bakit? IGNATIUS (magkikibit-balikat) SIKOLOGO Ilang araw kayo sa siyudad bago kayo dinala rito sa center? IGNATIUS Tatlo. SIKOLOGO O, kamusta? Ano'ng naranasan ni'yo? IGNATIUS Totoo po ang nasa Bibliya. Apokalipsis na po. 44
SIKOLOGO Bakit? IGNATIUS Totoo po 'yung sinabi ng mga pastor na sa loob ng camp, ang turo po, ang sinisigaw po namin Kabutihan , pero dito po sa labas, puro Kasamaan po. SIKOLOGO Pero, kaya ka nga tumakas di ba, dahil masama rin sa loob? IGNATIUS (tatango) SIKOLOGO Parehong masama sa loob at labas? IGNATIUS (tatango) Maingay po dito. SIKOLOGO Mga sasakyan. 'Yung tren? IGNATIUS (tatango) Tsaka yung bumubulong. Sa tenga ni Lumen. SIKOLOGO INARA 45
SIKOLGO Ano daw sinasabi sa kaniya? IGNATIUS (magkikibit-balikat) SIKOLOGO Sa 'yo, may bumubulong ba? IGNATIUS Meron. SIKOLOGO Ano'ng sabi sa 'yo? IGNATIUS Na sumunod ako. SIKOLOGO Ano'ng pinagagawa? / IGNATIUS Tumakas ulit. SIKOLOGO Bakit daw? IGNATIUS Kasi sasaktan kaming magkapatid. SIKOLOGO Nino? 46
IGNATIUS (tititig lang sa sikologo) SIKOLOGO Sa'n kayo tatakas? IGNATIUS Kung sa'n puwede ko ituloy 'yung pangangaral kay Lumen. Di pa siya nagpapasakop e. SIKOLOGO Kailangan niya magpasakop? IGNATIUS Opo. Kailangan ko siya protektahan. SIKOLOGO Bakit? SIKOLOGO Di ba may sarili siyang buhay? IGNATIUS (iiling) Wala kaming sariling buhay. SIKOLOGO Kanino ang buhay mo? / IGNATIUS Kay Lumen. 47
INARA SIKOLOGO E 'yung buhay niya / kanino? IGNATIUS Sa akin. INARA SIKOLOGO Bakit? IGNATIUS Napanaginipan ko po. Na magkakambal daw ang kaluluwa namin sa mata ng Ama. 'Pag maghiwalay daw ang kaluluwa namin, mag-aapokalipsis. Masusunog kayong lahat. Lahat kayo. (sa SIKOLOGO) Ikaw. (kay INARA) Ikaw. INARA sir, may I be / excused? 48
SIKOLOGO Yes. We can pause here. IGNATIUS Lalabas si INARA. Maiiwang magkatinginan ang SIKOLOGO at si IGNATIUS. 49
5. THE MORE YOU HATE THE MORE YOU LOVE Sa isang charity feeding program. Umaga. Ang handa: palugaw. Natokang magsilbi ng lugaw ang dalawang babae, nasa 40s pareho - Si CHARLOTTE at ang kaniyang KAIBIGAN. Mahaba ang pila, mabilis silang naghahain at nag-aabot ng mangkok, pero tuloy lang sila sa usapan. KAIBIGAN So sabi ko sa kaniya, e di sige, maghanap ka ng iba diyan. CHARLOTTE Ano? KAIBIGAN Oo. Basta walang feelings, ha? Kumbaga, parausan lang. CHARLOTTE Grabe. KAIBIGAN Naku, wala sa akin 'yun. E miss na miss na raw niya ako, o e di gano'n. CHARLOTTE Natikman mo ang lugaw? KAIBIGAN Hindi, bakit? CHARLOTTE Matabang. KAIBIGAN E sa walang gisado. Tubig lang at patis. Wala nang supply ng bawang at sibuyas sa palengke. CHARLOTTE Wala na ring manok. 50
KAIBIGAN M'eron, pero maanggo. CHARLOTTE Ano ba'ng nangyayari? KAIBIGAN Ay ewan. CHARLOTTE Pero - Di ka magseselos? KAIBIGAN Bakit ako magseselos e sa magkalayo kami? CHARLOTTE Ay, di ko kaya'ng ganyan. KAIBIGAN Gano'n talaga 'pag nasa ibang bansa ang mister, gagawa kayo ng paraan. - Nakabusangot ang mga ale do'n, o, 'ta mo. Rereklamo yatang matabang ang lugaw, aba e libre na nga. - Naisip ko, baka magkaong ang bayag ng mister ko, mabaliw, pag-uwi dito e ibang tao na siya. Naku. Mas mahirap 'yon. Hayaan mo nang makaraos sa iba. Basta't sa 'kin siya uuwi. E ako rin naman, aba bakit? Siya lang ba ang may mga desire. N'ung isang araw, nanaginip ako, mars. Ay naku, ang green-green. CHARLOTTE Ano daw? KAIBIGAN Si Mayor. CHARLOTTE O? 51
KAIBIGAN Kuwan daw. Nag-do daw kami. CHARLOTTE Ano ka ba!? Marinig ka, huy! Si Pastor nandiyan. KAIBIGAN E ano? CHARLOTTE Type mo pala 'yun si Mayor? KAIBIGAN Hindi. Di ko nga maintindihan! Di ko naman binoto 'yon. Pero, teka lang, di pa tapos. So sa dream ko, ako daw 'yung Kapitana. CHARLOTTE Sinong kapitana? KAIBIGAN Ay, puro ka K-drama, di ka ba nanonood ng balita? 'Yung aktibistang kapitana sa Jeproks, tatakbo daw sa darating na eleksiyon, kakalabanin si Mayor. CHARLOTTE A. KAIBIGAN Bale, parang ako daw siya. CHARLOTTE Ha ha! O tapos? KAIBIGAN Ayun na, nag-do kami. 52
CHARLOTTE YIIII!!! KAIBIGAN O e ano magagawa ko, subconscious ko 'yon. Enjoy ako. CHARLOTTE Hala siya. KAIBIGAN Oo as in. Paggising ko, ay, in the mood na in the mood. CHARLOTTE Paano na kung di umuwi ang mister mo? Mawili na sa kabit niya? KAIBIGAN 'Wag naman gan'un. Napakanegatibo nito mag-isip. Siyempre pinagpe-pray namin 'yan sa bidyokol. Na maging matatag kami. CHARLOTTE Hirap namang sakyan. Papayagan mong makiapid ang asawa mo tapos nagpe-pray kayo. KAIBIGAN O e kumbaga para naman sa survival ng relasyon naming mag-asawa 'yon a. CHARLOTTE 53
Di ba kasalanan 'yon? KAIBIGAN Once saved, always saved sabi ni Pastor. Mapapatawad ni Papa God 'yan e para naman sa katatagan ng aming pagiging / mag-asawa. CHARLOTTE Ay ewan. KAIBIGAN Nagda-doubt ka ba sa forgiveness ni Papa / God? CHARLOTTE Hindi a. KAIBIGAN Di mo ba nararamdaman na mula nang mag-worship tayo sa church e parang nakaka-liberate ng kuwan? CHARLOTTE Oo naman. Patuloy silang magsisilbi ng lugaw. Kagabi, nasa balcony ako, kumakain ng Lucky Me - KAIBIGAN Ay, unhealthy, ang blood sugar mo - 54
CHARLOTTE Oo nga, last ko na 'yon - e di ba 24th floor kami? KAIBIGAN O? CHARLOTTE Nakatitig lang ako sa Triumph Tower. Sa gitna ng lungsod. Kung ga'no ito kataas. KAIBIGAN O? CHARLOTTE Wala. Ang liwanag. Sobrang liwanag. Ang taas-taas. Tapos naramdaman ko lang na parang, kumbaga, manifestation siya. KAIBIGAN Ng? CHARLOTTE Ng presence ni Lord. Na nakabantay Siya. Watching over us. Up above. Nasa gitna Siya ng lungsod. Parang 'yung Tower. Ay ewan ko ba! KAIBIGAN O tapos? CHARLOTTE May nakakakita sa 'kin. Si God. Sa taas. Nakaka-comfort lang. Na hindi ako totally tagô sa buong mundo. Kita Niya ang lahat - ang mabubuti, masasama, kahit 'yung mga wala lang, mga wala-lang. Tulad ko, wala-lang. KAIBIGAN Ay, ano ba 'yun? CHARLOTTE 55
Di na 'ko kami ni Jared kuwan Buong araw siya sa office room Alam ko busy siya Work-from-home pero Nakakapanliit e. Iniisip ko na lang, grabe ang krisis na pinagdadaanan ng mga tao, maraming gutom. Problemahin ko pa ba kami ni Jared - KAIBIGAN Natural e asawa mo 'yon. Di ka niya puwedeng dedmahin / CHARLOTTE Tama. Dedma. Dead. Para akong patay na. KAIBIGAN Awayin mo, huy. Di kaya, kasi... CHARLOTTE Ano? 56
KAIBIGAN Parehas naman tayo Sa edad nating 'to CHARLOTTE Ano? KAIBIGAN Siyempre, ang alindog Kuwan na CHARLOTTE (mapapatigil sa pagsandok, di-sinasadyang padabog) Sabihin mo. KAIBIGAN 'Wag ka magalit. CHARLOTTE Magdyi-gym tayo. Pukeng ina - sorry Lord - At sasamahan mo 'ko. KAIBIGAN Teka - CHARLOTTE Eh, wala! Sinaktan mo feelings ko, magdusa ka rin. Magdyi-gym tayo. Simula bukas. 57
KAIBIGAN Masarap siguro 'no? Kung 'yung magkakaaway sa politika, e magkuwan. The more you hate the more you love. 58
6. TAKOT Muli, sa kuwarto sa center tulad ng Tagpo 4. Ngayon, dalawang tao lamang ang magkatapat sa mesa: Sina INARA at si LUMEN, ang kapatid ni IGNATIUS. Magkakatinginan lamang sila, walang imikan. Matagal. INARA LUMEN Pagkuwan, sa ibang bahagi ng entablado, lilitaw ang SIKOLOGO. Isasalaysay ni INARA sa kaniya ang nangyari sa kuwartong iyon. Kung ano ang ikinukuwento ni INARA, iyon ang nangyayari sa kanila ni LUMEN. INARA All four hours, dok, di siya sumagot. Di siya umimik. Ni hindi ako tiningnan. That's what really frustrated me, actually. 'Yung ni hindi ako tingnan. SIKOLOGO Frustrated? Why was not being looked at frustrating? INARA Kasi parang parang wala ako do'n parang wala ako do'n to help her 59
SIKOLOGO Good You were frustrated dahil hindi na-acknowledge ang presence, ang effort, and labor, ang time, at ang worth mo. INARA Yes. SIKOLOGO That's normal. Tingin mo, bakit hindi niya 'yon ina-acknowledge with her look? INARA Because SIKOLOGO Tingin mo? INARA She's afraid to look. SIKOLOGO At what? INARA At SIKOLOGO Yeah? 60
INARA At me. SIKOLOGO How does that make you feel, that someone has identified you as the source of their fear? INARA It bothers me. It worries me. I don't like it. SIKOLOGO Being feared -- how does it feel, physically? Knowing that Lumen fears you? INARA (pipikit upang makilala ang pakiramdam ng kaniyang katawan) Parang bumabagsak ang stomach ko. Rapid heart beat. I feel like leaving. SIKOLOGO Sounds like flight. / INARA Sounds like fear. SIKOLOGO You ignored the fact that she was afraid of you. 61
Because, really, we ignore what we fear as long as we can. We delay the contact with the object of fear by means of ignoring it. Why does she fear you? INARA Because SIKOLOGO Yeah? INARA I'm stumped. / SIKOLOGO You told her you were there to help, right? INARA Yes. SIKOLOGO Despite that, takot siya sa 'yo. Do you fear me, hija? INARA Sometimes. / SIKOLOGO You're failing this. 62
INARA SIKOLOGO (ngingiti) Now , do you fear me? INARA Yes. SIKOLOGO Why? INARA Because You're a person of authority who has a certain amount of control over me. SIKOLOGO Correct. Isn't that how she feels too, about you? The room. The center. The regimented daily living. You are the personification of that control. Naturally, she fears it. When that's not you. Why? Who are you? INARA Big question, doc. SIKOLOGO (tatawa nang bahagya) I know, you're right. Let me rephrase. Uhm 63
In what I've been leading you to think so far, what have you noticed between you and her? INARA That We're actually in the same position. We both ignore our fear. We both fear authority. SIKOLOGO Tama. Why should she fear what she resembles? INARA It's a matter of making her understand that we're both afraid. SIKOLOGO Correct. Fear isn't such a bad thing. It stunts you, yes, but at the same time, it facilitates community. INARA She did something else. SIKOLOGO What? Bigla - Dahan-dahan - Ipapasok ni LUMEN ang kaniyang kamay sa kaniyang ari, saka paglitaw muli ng kaniyang kamay - Ito'y duguan, basa ng regla. Guguhit ng linya si LUMEN sa rabaw ng mesa. Hanggahan sa pagitan niya at ni INARA. 64
SIKOLOGO And how did you react? INARA I can't remember. But I think... I just looked at her. At her blood on the table. I did not flinch. SIKOLOGO Very good, hija. At least in that moment you showed her something she must have never seen in a long, long while. What do you think that is? INARA Acceptance. Why should I fear what I resemble? Bakas sa mukha ni LUMEN - ang pagkamangha - Na walang bisa kay Lumen ang kulam ng kaniyang dugo sa mesa. 65
7. KISAP Si MIGGS, nakaupo sa harap ng kaniyang bintana, nakatanaw muli sa siyudad. MIGGS May claim sina Marx at Engels na nakapaloob daw sa mismong disenyo ng capitalism ang eventual destruction nito. Mae-exploit nang mae-exploit ang manggagawa, yayaman nang yayaman ang kapitalista, hanggang sa huli, di-maiiwasang matulak ang uring manggagawa na magbangon at mag-alsa. Kaya ang purpose ng mga intelektuwal at ng kilusan ay para pabilisin ang inevitable naman talaga -- ang rebolusyon, na siyang magpapabagsak sa kapitalismo. Naalala ko 'yan sa lektyur ng isa naming prof sa political science. Paborito ko 'yun. Last year, namatay siya. Leukemia. 54 years old lang. Ang bata pa. Isa pa 'yan, leukemia. 'Yung bone marrow ng taong may leukemia, nag-o-overproduce ng white blood cells. Ang white blood cells, mahalaga sa katawan dahil 'yan ang lumalaban sa sakit. Pero 'pag inoverwhelm nito ang katawan, makokompromiso ang red blood cells at ang platelets. Kaya tuloy nagma-malfunction ang buong sistema. Ang uwi, kanser. Gano'n din ang nangyayari sa kino-Covid, nagkaka-cytokine storm, 'yung mismong immune system ng tao -- 'yung system na pumoprotekta sa kaniya para pahabain ang buhay niya -- ang siyang papatay sa kaniya. Nakapaloob sa katawan ng tao ang sarili niyang kamatayan. Kahapon, lumabas ang resulta ng research namin tungkol sa efficiency levels ng drainage system ng Lungsod. Sa 65 pumping stations na nagbubuga ng tubig-ulan patungo sa dagat, lampas kalahati ang hindi functional dahil sa polusyon at patuloy na paglawak ng sakop ng Projects. Ang mga tapon na materyales panggawa ng gusali, napapadpad at bumabara sa pumping station. Nakapaloob sa Lungsod ang sarili niyang pagkawasak. Recently, na-diagnose akong clinically depressed. Mula nang mag-lockdown ilang taon na'ng nakakalipas, di pa 'ko lumalabas. 'Yung urban planning firm na sinalihan ko, tanggap ang aking kondisyon. Part-time researcher lang naman ako. 66
Isang buwan na 'ko di naliligo. Nakakalbo ako dahil sa matinding dandruff. Kung magpatuloy ako sa ganitong buhay, natural lang na maaagnas ang katawan ko. Maaari kong piliing maging episyente. Pabilisin, padaliin ang proseso. Pero Lalapit si MIGGS sa light switch sa kaniyang kuwarto, at io-on-off-on-off ito. May pattern: tatlong mabilis na on-off, tatlong mabagal, at tatlong mabilis ulit. may maliit na kisap sa loob ko Munti. Munting-munti. Sagarin ko na lang. Hintayin ko hanggang sa mapundi. Dilim. 67
8. LUCKY ME Sa isang gym. Umaga. Nag-eehersisyo ang magkumare. Hingal sila, pero tuloy lang sa usapan. Sa isa pang bahagi ng entablado, ang tirahan ni Karina As usual, nagdodrowing/nagsusulat pa rin siya. KAIBIGAN Ha ha ha! Tawang-tawa ako, 'day! Magdu-do na dapat sila, pero itong mister ko ang umatras! Bahag ang buntot! Ha ha! CHARLOTTE E di masaya ka dapat? KAIBIGAN Bakit? CHARLOTTE Faithful sa 'yo ang mister mo. Darating si CLAIRE - kakatok sa pinto ni KARINA - Pagbubuksan siya nito. CHARLOTTE Masaya ka dapat. KAIBIGAN Oo naman. CLAIRE Busy ka? KARINA Hindi - 68
Papasok si CLAIRE sa loob; isasara ni KARINA ang pinto. CHARLOTTE Panatag dapat ang loob mo. SISIGAW si Claire! Tiling tuwang-tuwa! KAIBIGAN Aba'y kahit naman natuloy 'yon, panatag pa rin ang loob ko na kami. CHARLOTTE De. Iba. CLAIRE Napatalsik namin 'yung putang inang Jesus-Jesus na dean! Sabay - Yakap attack kay KARINA! CHARLOTTE Iba 'pag nangyari talaga. Biglang maiiyak si CHARLOTTE. Mapapatigil na rin sa pag-ehersisyo ang KAIBIGAN. Magseselebreyt ang dalawa - tilian, sayawan, sigawan - KARINA Ang angas ni'yooooo! CLAIRE (bigla - Maglalabas ng pera, ibibida ito kay KARINA) KAIBIGAN Huy, Charlotte. Si Jared ba? Ano'ng nangyari? 69
CLAIRE ready na 'ko CHARLOTTE nakakasuka, mars CLAIRE pasabugín mo 'ko, Karina CHARLOTTE Pinaalis ko si Jared kagabi. / Pumasok ako sa opisina niya. CLAIRE dalhin mo 'kong buwan CHARLOTTE Alam ko na'ng pinagkakaabalahan niya magdamag sa kompyuter. KAIBIGAN Ay. KARINA Kailangan mo ba? Di ba ang high mo na ngayon? CHARLOTTE Mga Mga hubad, mars Hubad na Menor-de-edad, mars. Mga dose anyos, mars. Halos di pa tinutubuan ng dibdib. 70
Titigil si CHARLOTTE sa pag-ehersisyo't mapapadayukdok sa sahig. CHARLOTTE Di ba karumal-dumal, mars? Di ba kriminal? CLAIRE Kailangan ko lang patagalin 'to, Karina Parang nahanap ko ulit ang pagmamahal ko sa mundo, e. Parang ang ganda-ganda ulit ng mundo. N'ung nadiskubre ko, parang Parang may bumigay, mars. Ang ganda-ganda ulit ng lungsod, jeproks man o Mariposa. Nakatingin ako sa labas kagabi, habang kumakain ng Lucky Me, ng putang inang Lucky Me Naalala kong maganda rito. Maganda ang jeproks. na bawat araw na ginawa ng Diyos e kinakain ko, araw-araw, paulit-ulit, tapos ito, niyanig ang mundo ko ng katotohanan katotohanan tungkol sa lalaking apat na taon ko nang mahal na mahal na mahal Dahil nandito ang tao. At 'pag may tao, may nagmamahalan. 'Pag may nagmamahalan, may handang mag-alay ng buhay. Wala. Guho. Lahat. At ang taong handang mag-alay ng buhay dahil sa pagmamahal - May dignidad. May dignidad sa Projects. Sana di ko na lang nadiskubre. Minsan ko lang naaalalang magmahal sa kapuwa. 71
Masaya na 'ko d'un sa kunwaring matino siya e. Masaya na 'ko d'un sa araw-araw na manonood ng K-drama, kakain ng Lucky Me, puke ng ina. Ay ewan, mababaliw yata ako. At 'pag napapamahal ako, ang puso ko. kumakalma kumakalma Iaalok ni CLAIRE ang pera - Tatanggihan ni KARINA. Kukuha siya ng palara at ang pulbo ng droga, saka iaalok ito kay CLAIRE. Napakapangit malaman ng totoo. Sana di na lang. KARINA hithit Hihithit si CLAIRE. Kaligayahan. KAIBIGAN Mabuti na rin siguro, mars. Kesa naman buong-buhay kayong magkasama na may tinatago pala siyang sikreto. Living a lie 'yun, kung sakali. CHARLOTTE 'Yun na nga e. Na-realize ko na matagal na 'kong di masaya, ke manyak ba si Jared o hindi. Pero at least madali magkunwari n'ung di ko pa alam 'yon. Ngayong pinalayas ko siya, mag-isa na lang ako. Malungkot na 'kong talaga. Dati, mag-isa ako kasama siya. CLAIRE gusto ko, ikaw rin CHARLOTTE Ngayon, mag-isa ako. CLAIRE please? 72
CHARLOTTE Period. KAIBIGAN Charlotte. Mag-out of town tayo. Dali. Sa dagat. Gusto ko magdagat. Parang n'ung nasa college tayo. Tara na. CHARLOTTE Ayoko. KAIBIGAN Bakit? CHARLOTTE Ayokong tumakas. Ayokong magbakasyon. 73 Hihithit din si KARINA. Kaligayahan.
Magpapapayat ako. Haharapin ko ang Diyos sa lungsod na 'to. Magpapapayat. At haharap sa Diyos. Magpaliwanag Siya sa 'kin. Aalis si CHARLOTTE. 74 Kasama nina KARINA at CLAIRE ang Diyos.
9. APOKALIPSIS Isang kuwarto sa center, gaya sa Tagpo 4. Ngunit si INARA lang at si LUMEN, ang kapatid ni IGNATIUS. LUMEN INARA Magtatatlong oras na tayo dito, Lumen. Kahit na hindi ka magsalita ngayon, babalik naman ako bukas. Kung bukas ayaw mo pa rin, e di sa susunod. Araw-araw, hanggang okey na sa 'yo magsalita. 75
Di ko rin bubuksan ang recording devise ko. Di rin ako magsusulat sa kuwaderno. Mag-uusap lang tayo kung gusto mo. Or magtinginan lang, puwede rin. (bahagyang tatawa) LUMEN INARA Tahimik akong bata noon. Sobrang strict kasi ng tatay ko. Tapos napakadaming babasagin sa bahay - bahay kasi ng lola ko 'yon - kaya maglaro lang ako k'onti, may nababasag na 'ko - tapos ayan, magagalit na si Dad - Kaya 'ka ko, di na lang ako gagalaw - Mas safe - Wala akong mababasag. 'Pag umiiyak ako, sumisigaw, kinukurot ako ng yaya namin, o kaya si Mom naman ang magagalit, ayaw n'un sa ingay kasi laging masakit ulo niya. So tahimik lang ako, hindi gumagalaw. Para wala akong mabasag. Para walang magalit sa 'kin. Walang makapansin. Walang makahuli. N'ung fourteen ako, may klasmeyt ako, lalaki, pinisil ako sa puwet. N'ung nilingon ko siyang nakasimangot, sabi niya, "huy, biro lang." Alam mo ginawa ko? SUMIGAW AKO. 'Yung nakakaeskandalong sigaw. N'un ko natutuhan na puwede akong maglabas ng galit, ng takot, at weapon ko 'yon. 76
Di dapat ako matakot dahil kaya ko sumigaw. Takot ang nagpapatahimik e. Kaya naiisip ko itanong sa 'yo, dahil ang tahi-tahimik mo: Lumen, kanino ka takot? Alam mo, 'pag stressed ako o kaya bored, nagme-meditate ako. So magme-meditate muna ako hanggang sa gusto mo nang magsalita. Mauupo sa sahig si INARA at totoong magme-meditate. LUMEN takot ako kay kuya 77
INARA Bakit? LUMEN sabi niya mahal niya 'ko INARA O Di ba mabuti nga 'yon? LUMEN sabi din 'yon ni amang badong INARA Ano'ng ginawa sa 'yo ni Amang Badong, Lumen? LUMEN INARA Tingin mo ba, kayang gawin sa 'yo ng Kuya Ignatius mo ang ginawa sa 'yo ni Amang Badong? LUMEN 78
INARA Pero magkapatid kayo di ba? Di ba bawal 'yon? Sa Bible bawal 'yon, di ba, Lumen? LUMEN sabi ni kuya, nakakatakot daw dito sa labas ng camp do'n daw sa tore, si satanas daw nakabantay daw sa 'min / INARA 'Yung Triumph Tower? / LUMEN pinoprotektahan daw niya 'ko 'pag di daw niya 'ko protektahan, dadalhin daw ako do'n sa taas, sa tore sabi niya, "di tayo tagadito, malulunod tayo dito" / INARA "malulunod"? LUMEN (tatango) 'pag maghiwalay daw kami, mag-aapokalipsis daw INARA Naniniwala ka? LUMEN hindi 79
INARA Bakit?/ LUMEN tapos na ang apokalipsis INARA O? Kailan? LUMEN n'ung namatay ang diyos INARA Kailan namatay ang Diyos? LUMEN n'ung pinatay ang anak niya INARA Si Amang Badong? Lumen, tatanungin kita, ha: Pinatay mo ba si Amang Badong? / LUMEN HINDI PO INARA Okay. Pinatay ba ng KUYA mo si Amang Badong? 80
LUMEN INARA Lumen, gusto mo bang tulungan kita para hindi na kayo magkita ng Kuya Ignatius mo kahit kailan? LUMEN (tatango, umiiyak) INARA Lumen, puwede ba kitang yakapin? / LUMEN (iiling) / INARA Okay. Sorry. Tutulungan kita. 81
LUMEN sinabi mo, a INARA Susubukan ko lahat ng makakaya ko. LUMEN ...kailangan kita, e dahil 'yung boses... tuwing gabi... sinasabi, "itatakas kita...aalis tayo...itatakas kita" INARA Kaninong boses? LUMEN sa demonyo kay Amang Badong kay Kuya sa 'kin di ko na alam kailangan kita... sabi mo tutulungan mo 'ko kasi kung hindi... INARA ano? LUMEN parang tuluyang mawawala ang kaluluwa ko 82
10. ANG SIGAW Nasa Triumph Tower si MIGGS, nakatanaw sa Lungsod - Kina ALEX 1 at ALEX 2 na nagtatalik sa loob ng banyo - Kay KARINA na tinutulungan si CLAIRE na humithit ng nekro - Kay CHARLOTTE na agresibong nagsu-Zumba - At sa buong Lungsod na parang organismong buhay, pumipitlag-pitlag, kislot at kisay ng katawang nakaratay sa banig ng kamatayan - MIGGS Parang "The Scream" ni Edvard Munch ang Lungsod 'pag gabi: Bumabagal ang daloy ng liwanag, nagre-radiate, nagre-refract at sumasabog ang mga kulay mula sa puti, parang sa prism Para bang lahat ng himutok, ng sigaw ng buong bayan, dumadaan sa isang vacuum kaya bumabagal, lumalagong, naka-slow mo ang daloy ng tunog, Rururok ang dalawang ALEX - saka lalabas upang makipagsayawan sa Mga Katawang Lalaki - gigiling-giling sa dilim, makikipagkiskisan sa isa't isa - orgy - Parang babaylang sinapian ng espiritu si CLAIRE - kukubabawin niya si KARINA at itatapat ang pipa sa bunganga nito, sabay sisindi upang humithit din si KARINA ng nekro - Masusuka si CHARLOTTE, kukuha ng mop, ima-mop ang suka, saka patuloy sa pag-ehersisyo - halimaw na siya - Langkap-langkap ang mga boses, ang buong Lungsod, diyablong may daan-daang tinig TULOOOOOOOOOOOOOOOOOONG Mula rito sa itaas -- kita ko -- ayun -- pulis, namaril ng adik -- alingawngaw ng putok, yung alingawngaw, parang ripple sa rabaw ng tubig, paalun-alon hanggang humampas sa tagiliran ko Nakahiga na lamang ang dalawang ALEX at ang Mga Katawang Lalaki, malamyos Parehong sinapian ng nekro - magbubukas ng mga timba ng pintura sina CLAIRE at Tuluyang mahihimatay si CHARLOTTE. Payapang sanggol. 83
na naghahaplusan, mga katawang nabalandra sa lupa, mga titing pagod - KARINA at pipintahan nila ang mga pader ng kuwarto - mga salitang gaya ng MANE THECEL PHARES, o "Prometheus Unbound" ni Lacaba - mga patse ng kulay parang Rothko, mga patak ng kulay parang Pollock, mga butlig-butlig ng kulay parang Kusama - "BAKIT BA TUMILAPON ANG SPOLIARIUM DIYAN SA PALIGID MO?" - Si Mayor, sa kaniyang kama sa Mariposa, Mayor ng modernong siyudad, pero nakakulambo pa rin, technicolor kung managinip, bangungot niya'y bangunot din natin, mula sa matandang tycoon na natutulog sa tabi ng starlet na kalahating milyon kada gabi ang presyo, hanggang sa pinakamahirap na taonggrasa sa Projects na pinuputakti ng mga surot ang masebong bayag -- tayong lahat, iisa lang ang panaginip, kung ano'ng bangungot ni Mayor, bangungot nating lahat Sa puntong ito - payapa na ang Lungsod - pagod nang mabuhay - sina CLAIRE at KARINA, hapo na rin - nadulas sa pintura, nakahandusay sa sahig - Sa dilim ng gabi, litaw ang nakakasilaw na liwanag ng Lungsod: mga lampara, streetlights, mga bintanang bukas, sa liwanag ng laptop at TV ng mga insomniac - Wala nang mga bituin sa langit, lahat nasa lupa na. Ano ang himig ng Lungsod - Ano ang tunog ng hininga nito - Ng hilik ng kalye, ungol ng dugo, anas ng buwan - Ano ang tunog ng nakamikroponong pagpinid ng matang antok - Ang mga sapin-saping tulay at highway at skyscrapers ng Lungsod, mga tenement na pinatayo ng gobyerno, pinatungan, dinagdagan ng sampu pang palapag na ginagapok, tapos sampu pa ulit, paakyat nang paakyat, kalyeng pinalitadahan, sinalpakan ng isa pang kalye, mga highway na sala-salabid parang kulot na buhok Ideyal, estetiko, museo ng katotohanan, mga kuhang retrato ng kasaysayan, linya, mga hilera, kaayusan, nakakapamilipit na kaayusan 84
Babalik ang ulirat ni CHARLOTTE - hinang-hina siya - susubukin niyang bumangon - lalabas - babalik - may-dalang Lucky Me - dudurugin ito - bubuksan ang pakete - saka kakainin ang durog na noodles - Ito, Triumph Tower, pinakamataas na gusali sa buong Asya, malapit nang gumiwang, pinatangkad nang walang lohika, nasa sentro ng Mariposa District, na nasa sentro ng Lungsod, sanctum sanctorum, ihambing mo sa kabilang dako ng Lungsod, sa Projects, tenement housing, ang pantapat natin sa Kowloon ng Hong Kong Tayo ang nagtayo nito Tayo ang mga manggagawang nagtirik sa Tore ng Babel -- at oo! oo! puwede kang maligaw sa loob ng mundong ikaw mismo ang gumawa! Gagapang si CLAIRE patungo kay KARINA - kakalungin ni KARINA si CLAIRE - para silang mag-ina - May isang milyong katao sa Lungsod. May isang milyon ding lungsod. Ayaw tumigil ng utak ko. Nakakapagod. Di ko kayang di mag-isip. Tatayo si ALEX 1, magdadamit, lalabas - magpapahangin, nakapikit sa gitna ng dilim - pasikat na ang araw - sasayaw sa ilalim ng bumubukang-liwayway - Bumukas ang mahiwagang pinto, lilitaw ang batang ako, sisingil ng buhay, ang batang ako si Kamatayan - Tatalon ako - Si CHARLOTTE, sisimutin ang dry noodles, saka lalabas sa balkonahe - dahan-dahan, mapipintahan siya ng asul at kahel ng bukang-liwayway - Sa lahat ng liwanag, isa lang, isa lang - makakakita lang ako ng isa pang anino na tulad kong patang-pata na sa mundo - Kundi, tatalon ako Wala ba Gagawin ni MIGGS uli ang pag-on-at-off ng switch ng ilaw, desperado. 85
Ako lang ba Wala na bang iba d'yan Wala Isa lang (huling hirit bago lumundag -) ...please... Sa kalayuan, may matatanaw si MIGGS - Sa kabilang ibayo - Isang babae, sa kaniyang balkonahe - Si CHARLOTTE - Sasagot ng pag-on-at-off din ng ilaw - Ayaw pa 'kong mamatay ng Lungsod Ang Lungsod lang ang m'eron ako Siya lang nagmamahal sa 'kin. Bababa si MIGGS sa kaniyang kinatatayuan sa Tore. Lalapit si ALEX 2 kay ALEX 1 at yayakapin ito mula sa likod. Magkayakap silang mahigpit na mahigpit sa ilalim ng sumisilay na sinag-araw, marahang sumusuray-suray sa saliw ng himig-lungsod. ALEX 2 Mawawala ako. ALEX 1 Bakit? 86
ALEX 2 May nagbabantang gulo. Magkakagera sibil. Malapit na. Nagboluntaryo ako. ALEX 1 Saan? ALEX 2 Ipagtatanggol ko ang Mayor. Ang gobyerno. Wawasakin namin ang mga rebelde. ALEX 1 Kung may mangyari sa 'yo? ALEX 2 E di gano'n. Handa ako mamatay para sa bayan. ALEX 1 Hindi si Mayor ang bayan. Sasakalin ni ALEX 2 si ALEX 1 - nakakabiglang karahasan. Hindi papalag si ALEX 1. Hahaplusin pa nito ang mukha ni ALEX 2. Pagkuwan, bibitaw si ALEX 2. Ayokong mawala ka. ALEX 2 Iyakan mo na lang ang bangkay ko. ALEX 1 Hindi. ALEX 2 Ano? ALEX 1 Iba ang gagawin ko sa bangkay mo. 87
Puwede ba tayong mag-umpisa ulit sa simula? Ako si Alex. Ikaw? Titingnan ni ALEX 2 si ALEX 1 - May makikita siya - May nagbago - Naging totoo - ALEX 2 George. Aalis si ALEX 2. ALEX 1 88 Sa kabilang panig ng entablado - May cellphone na nagri-ring - Ring nang ring - ring ring ring ring ring ring ring ring ring ring ring ring ring ring ring ring
Si KARINA - Biglang aatakihin ng epileptic seizure. Saka lang mapapansin ni CLAIRE. CLAIRE Karina -? Karina -! Di niya alam ang gagawin. Dilim. ring Nanggagaling ang ring sa cellphone ni INARA. Sina INARA at ang SIKOLOGO, nag-uusap sa telepono. SIKOLOGO Buti gising ka na. INARA Bakit po, dok? SIKOLOGO Nakatakas sila. INARA Si Lumen? SIKOLOGO Silang pareho. 89
11. MGA LAMOK Sa lamlam ng kadiliman - Madaling-araw. Tunog ng ambulansya. Ng katahimikan ng lansangan. Pagkuwan - Mga screen - sabay-sabay mag-o-on - Tampok ang isang recorded interview - Ang KAPITANA. ANG KAPITANA Tatakbo tayo. Hindi puwedeng unchallenged ang Mayor. (sa background, palakpakan at sigawan ng "Kapitana! Kapitana!" Sobra na e. Alam ni'yo, sa distrito ko, sinabi ko sa presinto ng pulisya sa may amin sa Project Malvar, 'ka ko, "Mga chief, may kaunti tayong naitabing pondo. Ganito na lang: sa halip na magpatumba kayo ng mga hinihinalaan ni'yong kaaway ng bayan, dalhin ni'yo nang buhay sa presinto. Gawan natin ng kaso. Sa bawat kaaway ng bayan na dalhin ni'yong buhay sa presinto -- may perang pabuya. Pakiusap ko lang, ayoko ng dadanak na dugo sa distrito ko, kahit ga'no kaliit lang 'yan, gusto ko walang dugo." O, di ba sa distrito namin nahuli yung malaking pagawaan ng nekro? Sa engkuwentrong 'yon, walang namatay. Lahat sila, kulong. May paraan e. Dahil 'yang mga 'yan, mga kathang-isip na kalaban 'yan, gawa-gawa lang ng Mayor para tayo e mabuhay sa takot. At ang nabubuhay sa takot, handang tanggapin maski ano kahit na inaabuso na siya. Ang totoong kalaban -- na nalimutang harapin ni Mayor -- ay polusyon. Kahirapan. Pagkasaid ng supply ng basic na mga pagkain gaya ng bigas, gulay, karne. Ang darating na bagyo. HINDI TAYO HANDA SA DARATING NA BAGYO. 'Yan ang totoong kalaban sa Lungsod na ito. 90
'Yan ang kakabakahin natin, hindi mga guni-guning problema. Salamat. Bigla - May Mga Anarkista - nakaitim mula ulo hanggang paa - nakamaskara - Aakyat sa mga pader ng tanghalan - Papatayin nila ang mga screen - At gamit ang stencil na may dibuho ng lamok - Ay pipinturahan ng itim na hugis-lamok ang iba't ibang bahagi ng tanghalan. Pagtapos - Magdi-disperse, magtatakbuhan, parang mga ipis na tinampulan ng liwanag. 91
12. ANARKIYA Sa kuwarto ni CLAIRE. Naro'n si KARINA. Pinanonood niya sa TV ang pahayag ni Kapitana sa naunang eksena. Siyempre, patuloy niyang sinusulat sa kuwaderno ang kaniyang naririnig. Bigla - BAM! PADABOG NA BUKAS NG PINTO - Hahangos papasok si CLAIRE, pawis na pawis - akay-akay ang - Isang KAESKUWELA niya - itim ang damit mula ulo hanggang paa, duguan ang ulo at may tama sa tagiliran. CLAIRE KARINA, PUTANG INA, TUBIG, ALKOHOL / KARINA KAESKUWELA PUTANG INA ANG SAKIT ANG SAKIT ANG SAKIT! Halos buhatin ni CLAIRE ang KAESKUWELA niya sa isang mesa - KARINA Ano'ng nangyari Claire Claire ano'ng nangyayari / CLAIRE Alkohol Tubig TANGINA BILIS! Mero'n diyan sa CR! Hahangos si KARINA tungo sa banyo, muling babalik nang dala ang alkohol at tabo ng tubig - Ano'ng gagawin ko Ano'ng gagawin ko Di ko alam 'to KAESKUWELA Amin na! Magtatanggal ng t-shirt ang KAESKUWELA, kukunin ang bote ng alkohol, saka bubuhusan ang sugat sa kaniyang tagiliran - 92
KAESKUWELA HH!!! KARINA Nabaril ba siya? CLAIRE Oo / KAESKUWELA Rubber bullet lang ito Baril ng anti-riot police Hindi tingga / CLAIRE Pero nagdudugo pa rin Magpapatuloy si KARINA sa pagsusulat/drowing. TANGINA KARINA PUWEDENG MAMAYA NA 'YAN / KARINA Ano'ng gagawin ko / CLAIRE TANGINA NAMAN KASI E BAKIT KAYO NANGGULO SA DEMONSTRASYON NAMIN Muling magbubuhos ng alkohol ang KAESKUWELA sa kaniyang sugat - KAESKUWELA HH!!! CLAIRE Ang init-init ng admin sa student government AKALAIN PA NILANG kami ang nag-organisa sa inyo / KAESKUWELA 93
TANGINA AYAW TUMIGIL NG DUGO / CLAIRE PATINGIN / Akmang lalabas si KARINA - KAESKUWELA (kay KARINA) HOY PUTANG INA SAAN KA PUPUNTA KARINA Hihingi ng tulong medikal - KAESKUWELA HINDI AKO PUWEDENG DALHIN SA OSPITAL / TANGINA CLAIRE Isara mo ang pinto, Karina - 'wag kang lalabas - Susubuking ampatin ni CLAIRE ang daloy ng dugo - Susunod si KARINA, todo-pagpipigil sa kaniyang mga kamay - ngunit mabibigo - patuloy siyang magsusulat - Magri-ring ang cellphone ni CLAIRE - (sasagutin ito) HELLO!? HELLO O, OO NASA APARTMENT AKO KASAMA KO SI - OO SAFE KAMI TANGINA ANO ANO ANO!? SI TELMO!? 94
PUTANG INAAA Nanginginig-nginig si CLAIRE sa pag-iyak - Okay Yes Yes Balitaan mo 'ko Mag-iingat kayo Lie low muna Yes please Ingatkayo mga kapatidplease ingatpleaseingatingat Okay okay Bye Hahayaan ni Claire na mabuwal siya sa pagdadalamhati. KAESKUWELA Claire Ano'ng nangyari kay / Telmo CLAIRE NAMATAY SI TELMO PUTANG INA KAESKUWELA ha / yop CLAIRE Ang tahimik namin d'un, mehn, walang gulo, nagpoprotesta kaming tahimik hanggang sa dumating kayo / nagsunog kayo ng mga upuan ANO BA'NG GUSTO NI'YONG MANGYARI D'UN KAESKUWELA Kaibigan ko rin si TELMO 95
TANGINA CLAIRE sunod-sunod na sinisipa ang mga progresibong faculty N'ung Gabi ng Sindak ilang student leaders ang dinakip Si Telmo iniiyakan mo Bakit si Victor Si Justin si Minna PUTANG INA Si Ma'am Espiritu may ebidensyang NAGAHASA PA ANG HAYOK NI'YONG IPAGTANGGOL ANG GENDER POLITICS PERO 'YUN LANG???? ANONG TUGON NIYO SA LAHAT NG 'TO?????!!!! PAKONSERT!? PICKET!? MAGPOPOETRY JAMMING KAYO PUKE NG INA MGA REAKSIYONARYO! CLAIRE BAKIT BA PARANG KAAWAY NI'YO KAMI - KAESKUWELA MASAHOL PA KAYO KAAWAY ABALA KAYO HADLANG HARANG SA DAAN (mananakit ang sugat) AAAAAH! CLAIRE (titingnan ang sugat) 'Wag kang mag-exert, lalong sasakit Patingin At least di na nagdudugo tangina si Telmo (iiyak) KARINA condolence, Claire 96
KAESKUWELA Sino ka? KARINA CLAIRE Kaibig - kabilding ko. KARINA Ano'ng nangyari? CLAIRE Biglang dumating yung grupo nila sa protest rally namin, nagsunog, kaya dumating ang pulis, anti-riot, ayun na Pinaputukan kami KAESKUWELA Namumukhaan kita Nagbebent ka ng nekro, di ba? KARINA (tatango) Di kita maalala Bumili ka na ba sa 'kin? KAESKUWELA (iiling) May kabarda ako, suki mo KARINA Ayoko na magbenta Masyado nang nakakatakot Ang gulo na ng mga estudyante, baka magkalaglagan na, magturuan Dami na masyadong naaadik / 97
KAESKUWELA Ano ba ang adik? KARINA KAESKUWELA Ano ba ang adik? Sagutin mo: ano ba ang adik? KARINA Tao. KAESKUWELA O? KARINA Na may sakit / KAESKUWELA Pam-beauty queen ang sagot. Ang adik ay kulam. Sumpa. Idikit mo sa tao ang label na adik, hindi na sila tao. Hayop na sila. Ang adik ay kathang-isip ng makapangyarihan. Ang adik ay LIFE SUPPORT ng kapangyarihan. Wala namang dahilan para mag-flex ng kapangyarihan ang Mayor, kaya ano gagawin niya? Mag-iimbento siya ng bagong threat, ng bagong kaaway. Health issue, ginawang isyu ng peace and order. Adik. Luma na 'yan, iba lang pangalan n'on. 98
Dati komunista. O kaya terorista. Ngayon, adik. Kung walang adik, walang kapangyarihan si Mayor. Kailangan ni Mayor ang mga adik para manatili siya sa poder. 'Yun ang paradox. KARINA di ko masakyan. CLAIRE Di ko na alam kung ano'ng mangyayari Kung magkaka-crackdown Kailangan ko yatang umalis Kailangan nating umalis KAESKUWELA Bakit ka aalis e ikaw ang nasa tama SILA ANG UMALIS - (kay KARINA) Ano ba'ng sinusulat mo? KARINA / CLAIRE May kondisyon siya. KAESKUWELA (kay CLAIRE uli) Galit ka di ba? 99
Namatayan ka ng kaibigan di ba? Nabalitaan mo'ng Kilusang Lamok? CLAIRE (iiling) KAESKUWELA Occupy Mariposa. Silang mayayaman, silang nasa city hall sa Mariposa District- mga paruparo. Tayong nasa jeproks, tayong nasa laylayan - mga lamok. Lulusubin na ng mga lamok ang hardin ng mga paruparo. May network na tayo sa buong bansa, isang tagong samahan, nakakonek sa mga miyembro sa loob at labas ng lungsod. Kikilos na. Sama kayo? KARINA Nakakatakot / KAESKUWELA Di ka pa ba pagod matakot? Ano pa'ng hinihintay natin? KARINA Di ba mag-eeleksiyon na? Sureball mananalo si Kapitana Gusto siya ng mga tao / KAESKUWELA O tapos? Kahit sino'ng nasa poder, kaaway. Ganyan naman ang sistema e. Ilang dekada nang napatunayan 'yan. Kahit sino'ng nasa taas - siya ang kaaway ng taumbayan. Kaaway natin. 100
Hindi na 'ko naniniwala sa eleksiyon. Moro-moro lang naman 'yang lahat. CLAIRE Sa'n ka naniniwala? Rebolusyon? KAESKUWELA Sinira na ang salitang 'yon. Ginawang malamya ng middle class. Ginawa nilang kanta. Party sa kalye. - Hindi 'to rebolusyon. Digmaan 'to. Apoy sa apoy. Ubusan ng lahi. Anarkiya. (kukunin ang kaniyang cellphone at itatapat ito kay CLAIRE) I-scan mo 'tong QR, encrypted messaging app, bagong-bago, makakatanggap ka ng info tungkol sa miting bukas. (kay KARINA) Sumama ka kung gusto mo. (lalapit kay KARINA, sabay pupunitin ang mga bagong-nadrowingang pahina sa kuwaderno nito) Pasensya na. Panigurado lang. Natigalgal sina CLAIRE at KARINA. Salamat sa first aid. Tangina, Claire 'Wag mong sayangin ang pagkamatay ni Telmo Oras na, mehn Umalis na ang KAESKUWELA. 101
13. MORSE CODE Ang mag-amiga. Nasa Feeding Program uli, ngunit - Sa halip na lugaw ang pinamumudmod nila - Mga libreng kopya na lang ng Bibliya. KAIBIGAN Niliteral naman ni Pastor masyado ang "man does not live by bread alone." Di naman nila 'to makakain. CHARLOTTE E paano e wala na talagang mga supply. Magkakagulo na talaga. Pakiramdam ko. KAIBIGAN Walang bigas na panglugaw. Walang bawang at sibuyas na panggisa. E di magsayaw na lang tayo. HAHA! CHARLOTTE (mapapangiti) Sis, alam mo Masaya ako KAIBIGAN O? CHARLOTTE Ngayon lang. Recently. Very recently. 102
KAIBIGAN nakakaloka May nakilala ka? CHARLOTTE Alam mo, umabot sa point na paggising ko, mga three hours akong hindi babangon sa kama, just talking to the Lord, sabi ko sa Kaniya, "I don't know what You want me to do. Tatambakan Mo 'ko ng mga pagsubok - tapos ano? Nganga." Para akong multo. Multo sa lungsod na 'to. So, gabi-gabi, with my Lucky Me / KAIBIGAN Kala ko diyeta? / CHARLOTTE Shemay, lecheng diyeta! - Gabi-gabi, with my Lucky Me, ha-hang out ako sa balcony, at doon nakikipagtuos ako kay Lord. As in hinahamon ko Siya. Kidlatan Mo 'ko! Gano'n. Then, one night - Marunong ka mag-Morse code? / KAIBIGAN Hindi. Diyos ko, Charlotte, sino ba'ng nagmo-Morse code in this day and age? World War Two ba? Ano'ng kiyenekeber mo sa Morse code? CHARLOTTE When you demand consolation from the Lord, He will not console you. Instead, He will challenge you to seek your own comfort and consolation. 103
Sa kabilang dako ng malaking highway sa tapat ng condo ko, di ba Triumph Tower na 'yon? / KAIBIGAN O? CHARLOTTE 'Yung katapat kong floor, may apartment. Isang gabi, napansin ko, paandap-andap 'yung ilaw n'ung unit. Lilitaw, sa kaniyang kuwarto sa Triumph Tower - Si MIGGS. Nagmo-Morse code gamit ang ilaw. 'Ka ko, baka nag-e-SOS. So Ginoogle ko, Morse code. / KAIBIGAN O? / CHARLOTTE Hindi siya nag-e-SOS. / KAIBIGAN E ano? CHARLOTTE Nagpakilala. KAIBIGAN As in, sinabi niya pangalan niya? CHARLOTTE (tatango) Miggs. 104
Halos lalabas ng eksena si CHARLOTTE at magtutungo sa kaniyang apartment - Uupo sa tapat ng bintana - At makikipag-Morse code kay MIGGS. Dalawang bukang bintana sa gabi, paandap-andap ang liwanag. Enjoy kami sa ganito. MIGGS May isang rip sa space-time akong nalimutan banggitin. CHARLOTTE Magaan sa dibdib. MIGGS In fact di ko alam ang tawag dito. CHARLOTTE Malungkot din siya. Tulad ko. Depressed. Nagme-medicate. Pero ewan. MIGGS Alam ko lang ang pakiramdam. CHARLOTTE The mere fact na nakahanap ako ng isang tulad kong...tulad kong wala-lang. Tulad kong multo. MIGGS And I know na space-time warp siya dahil para siyang blackhole, / nawawala ang lahat CHARLOTTE Multo sa lungsod na ito. KAIBIGAN Nagkukuwentuhan kayo? CHARLOTTE Oo. 105
MIGGS nai-impair ang natural chronoception mo, 'yung sense of time ng tao KAIBIGAN Nang Morse code lahat? CHARLOTTE Oo. Morse code. Matatawa si CHARLOTTE at MIGGS, may kung-anong pinag-usapan. KAIBIGAN De ang tagal? Sasabihin mo lang 'Musta u?', 20 minutes. CHARLOTTE Di bale na. MIGGS Pinanganak tayong nag-iisang organismo, at mamamatay ring mag-isa. CHARLOTTE Sabi ko sa kaniya, 'pag handa na siya - at 'pag handa na 'ko - MIGGS Pero may mga moment sa buhay na parang nade-defy ang pag-iisa na 'yon. CHARLOTTE magkikita kami. MIGGS At hindi ito natural. CHARLOTTE Pareho kami lalabas ng bahay. MIGGS Hindi natural sa tao ang magka-human contact. 106
CHARLOTTE Lalabas ng bahay at magtatagpo. MIGGS Hindi sanay ang katawan niya. Nawawalan siya ng equilibrium KAIBIGAN Pa'no 'pag chaka? 'Pag / shwanget? MIGGS Nawawala ang sense of self. Nai-infiltrate ang / barrier CHARLOTTE O e ano? MIGGS Ano ba'ng tawag sa space-time warp na ito? KAIBIGAN Nainlab sa Morse code, kakaiba ka, Charlotte. MIGGS Weakness. Vulnerable. Puwedeng pasukin ng virus. CHARLOTTE Hindi naman ako naiinlab. KAIBIGAN Ay ewan ko sa 'yo, Charlotta Harlota. Ha ha! CHARLOTTE Morse code. Siya lang ang kilala kong tao na dahil sugatan din, alam kong di ako pipiliting maghilom agad. 107
MIGGS Ang estrangherong ito...di ko siya kilala...pero kinuha niya ang young self ko... CHARLOTTE Pareho kaming sugatan. MIGGS ...at inakay niya pabalik sa wormhole... 108
14. SODOM AT GOMORA Sa ilalim ng tulay. Madilim. Basa. Daga, uod, ipis. Mamasa-masang mga tunog. Natutulog si LUMEN sa sahig. Si IGNATIUS, gising sa tabi niya, nakabantay. Pagkuwan - Nag-aagaw-hiningang magigising si LUMEN, inaatake - Aaluhin siya ni IGNATIUS. IGNATIUS Ssshhh. Ssshhh. Panaginip lang 'yon. Di naman totoo 'yon e. Sa isip lang 'yon e. Ssshhh. Bakit parang mga bata sila kung mag-usap? Parang mga karakter sa isang madilim at may-sa-bangungot na Batibot? IGNATIUS Ano nangyari? LUMEN si Ama si Amang Badong IGNATIUS O? 109
LUMEN nasa loob daw siya ng itlog tapos nabasag yung itlog lumabas daw siya tapos may pakpak siya IGNATIUS Parang anghel? LUMEN tapos lumipad daw siya may espada daw sa bibig niya hinanap niya 'ko tapos dumami daw siya lahat ng ibon, siya iyon IGNATIUS (yayakapin si LUMEN) Nandito ako Hindi ka malalapitan n'un Poprotektahan kita Mahal na mahal ka ng kuya Mahal ka ba ng kuya? LUMEN (tatango) IGNATIUS E sino ang mahal ni Lumen? 110
LUMEN kuya IGNATIUS Sino'ng kaibigan ni Lumen? LUMEN si kuya IGNATIUS Sino'ng kakampi ni Lumen? LUMEN si kuya IGNATIUS Sino'ng kakambal na kaluluwa ni Lumen? LUMEN IGNATIUS Sino? 111
LUMEN IGNATIUS Sagot ka Bakit ayaw mo sumagot? Alis na 'ko? Wala ka namang ibang kakampi e. Wala ka namang ibang kaibigan e. LUMEN meron / IGNATIUS Sino? / LUMEN yung ate sa center IGNATIUS 112
Gusto kang ipapulis n'un e / LUMEN hindi / IGNATIUS Gusto kang ipapulis n'un / LUMEN tutulungan daw niya / 'ko IGNATIUS E nasaan siya? Nasaan siya ngayon? Alam mo kung nasa'n siya? Tumawag ng pulis para hanapin ka Tinanong niya 'ko, ba't pinatay ni Lumen si Amang Badong LUMEN (maiiyak na parang bata) IGNATIUS (papanoorin ngumawngaw si Lumen) 113
Wala ka naman kasing ibang kaibigan Ako lang Inakit kaya ako n'ung babaeng 'yon Gusto niya 'ko sipingan Parang yung mga anak ni Lot, naalala mo 'yon? Henesis disinuwebe Dali, paano nga? "Halika, painumin natin"... Tuloy mo. LUMEN "Painumin natin ng alak ang ating ama, at tayo'y sumiping sa kaniya; upang mapalagi natin ang binhi ng ating ama. At pinainom nila ng alak ang kanilang ama ng gabing yaon: at pumasok ang panganay at sumiping sa kaniyang ama; at hindi naalaman, ng ama nang siya'y mahiga ni nang siya'y magbangon." IGNATIUS Winasak ni Yahweh ang Sodom at Gomora Ang natira na lang, si Lot ang dalawang anak niya Wala nang ibang tao, ubos na ang populasiyon Kaya, sinipingan ng mga anak ang sarili nilang ama Masama ba 'yun sa mata ng Diyos? Hindi Kasi ubos na ang mundo Wawasakin din niya ang lungsod na 'to 114
(gagawa ng tunog-baboy, patatawanin si Lumen - gagana - matatawa si Lumen) Tara, laro tayo! (hahaltakin si LUMEN patungo sa isang nagbatis na tubig-kanal - kunwang mamamalakaya -) Huhuli ako ng maraming isda ngayon! E ikaw? LUMEN (tatakbo sa tubig-kanal, tititig sa rabaw ng tubig, marahang gagalaw-galaw, wari'y nakatingin sa malinis, malakristal na batis - Hindi alintana ang pakunwang laro ni IGNATIUS - ) IGNATIUS (kunwang nagkakarga ng mabigat na lambat sa bangka) Ito ang nahuli ko, apat! Hulaan mo anong klaseng isda 'to! LUMEN (tutok na tutok sa pagtingin sa repleksiyon at marahang paggalaw ng bisig, hindi tumitingin kay IGNATIUS) ayoko IGNATIUS Bakit? LUMEN ayoko maglaro IGNATIUS Bakit? 115
LUMEN (gayon pa rin) (pagkuwan - titingin kay IGNATIUS - hindi na boses-bata - may nagbago -) masakit katawan ko (saka muling titingin sa kaniyang repleksiyon) IGNATIUS Galit ka ba sa 'kin? LUMEN sabi ko masakit e ayaw mong itigil IGNATIUS 116
Gung gustuhin mo, masasarapan ka rin e - Ayaw mo kasi gustuhin/ LUMEN (titingin kay IGNATIUS - saka muli, sa kaniyang repleksiyon) IGNATIUS Magkakambal ang kaluluwa natin, Lumen Iisang tao lang tayo Ikaw ako, ako ikaw Di ba sabi ni Amang Badong, ikaw daw ang Tala ng Umaga? Kung tala ka, tala rin ako Mas gusto mo yata hindi ko na lang ginawa 'yon kay Amang Badong e Mas gusto mo yata kay Amang Badong e Ano? Baka totoo 'yung sabi ni Amang Badong, Tala ng Umaga ka noon, pero ngayon, Puta ng Babylon Sige, ayaw mo sa 'kin, d'un ka sa kaniya, gusto mo ibalik kita do'n? HA!? BALIK KA NA SA CAMP!? Tingnan natin! Kala mo ba gusto ko na nasasaktan ka? Ang bobo mo naman e. Kaya ka hindi tumataas ng kulay e, ang bobo mo Ano ba'ng mahirap intindihin? Kung di tayo magkampi, papatayin nila tayo dito - Nandu'n sa Tore - 'yung kaaway - Ano, gusto mo makitulad sa kanila? Gusto mo mamatay? Gagawin kang patutot - Lupain ng mga patay 'to, gumagalaw sila, pero patay na sila sa loob - Gusto mo 'yon?! Bakit ba ang sama-sama mo? Ginagawa ko naman lahat a. Di naman magiging masakit kung gustuhin mo rin - O sige, 117
Gantihan mo 'ko Halina Gantihan mo 'ko Saktan mo rin ako DALI Ayaw mo na sa 'kin? Di mo na 'ko mahal? E di saktan mo rin ako (maghahanap ng gamit sa sahig - isang dos por dos - ipupuwersa ito kay LUMEN - na tatanggapin ang sandata, ngunit patuloy pa ring nakatitig sa tubig-kanal) O ayan Dali Ganti ka Ganti ka ANO BA'NG TINITINGNAN MO DIYAN? PARA KANG TANGA A! LUMEN di na sumusunod yung repleksiyon ko sa tubig wala na yata akong kaluluwa, umalis na sa katawan ko dinumihan ni'yo kasi, kayo ni Amang Badong, dinumihan ni'yo ang katawan ko IGNATIUS 118
Di mo 'ko kayang gantihan, di mo 'ko kayang saktan Kasi alam mong mahal mo 'ko Mahal mo si Kuya / Hahambalusin ni LUMEN si IGNATIUS - Na di makakibo sa gulat - Muling hahataw si LUMEN - Mabubuwal si IGNATIUS - At muli - HAHAMPAS SI LUMEN - Saka bibitaw sa dos por dos - Babalik sa repleksiyon, susubukin muli ang kaniyang repleksiyon - WALA NA TALAGA. Mapapatingin si LUMEN sa kaniyang kapatid. Hahatakin niya ito, susubuking gisingin - Wala. Tatakbo siya paalis ng ilalim ng tulay. Paglitaw niya - Umaambon. May kulog. Ngunit - Bakit may nakakasilaw? Bakit parang may apoy sa langit? 119
15. KAAWAY Maghahawi ng kurtina si KARINA. Kulay kahel ang tapon ng kalangitan. Sa malayo, may nasusunog. Magsusulat/guguhit siya sa kaniyang kuwaderno habang nakatunghay sa dingas. (Tulad ng lagi, gagawin niya ito sa buong eksena.) Bigla - Bubukas ang pinto. Hahangos papasok si CLAIRE, nakaitim, mag-eempake. KARINA May sunog sa kabilang dako ng ilog. / CLAIRE Nag-umpisa na sila sa kabilang lungsod. Tayo na'ng sunod. Mag-empake ka na. Magtitipon ang mga lamok sa City College. Lulusob na sa hardin ng mga paruparo. / KARINA Sasama ka? CLAIRE Putang ina naman, Karina / KARINA 'Wag. Please. Delikado. CLAIRE (matitigilan) (diring-diri) Napakareaksiyonaryo mo pala. 120
KARINA Di ko alam ang ibig sabihin n'un CLAIRE Kayo - mga tulad mo - pusher - adik - ang inuubos ng Mayor, at heto ang tsansang lumaban - Pero naduduwag ka? Ano pa bang inhustisya'ng hinihintay mo, Karina, bago ka magmatapang? Ilang bahagi ng Projects ang zinone, mga mag-aanak na pinagpapapatay - Walang mabiling pagkain sa merkado - kahit bigas, nagkakaubusan na - Wala nang mga magsasaka sa parang - lahat nagbubuhat na ng armas - NGAYON TANGINA LALABAN AKO nang suot ang itim na damit - walang kasarian - walang kakilanlan HABANG NAGUGUNAW ANG MUNDO SA PALIGID MO, KARINA, WALA KANG IBANG GINAGAWA KUNDI ITALA ANG LAHAT NG NAKIKITA MO - ANO'NG ITATALA MO 'PAG ALIKABOK AT ABO NA LANG ANG NATITIRA? KARINA Tahimik tayo dito, Claire - Hindi kailangang - Di ba - Di ba - Mag-eeleksiyon na? / CLAIRE Neoliberal / KARINA DI KO ALAM ANG IBIG SABIHIN N'UN 121
PARA KANG PARROT! MGA NAPULOT MONG SALITA SA KANILA! Ikaw lang ang kaibigan ko, sa buong mundo - Ayokong mamatay ka. AT MAMAMATAY KA Dahil wala naman silang tinitirang buhay / CLAIRE Tama Papatayin nila tayong lahat Di bale nang maging bangkay akong nakabilad sa araw kesa mamatay akong walang ginawa sa gitna ng putukan, mamamatay akong lumalaban Nasaan ba ang galit mo, Karina? Di mo ba nakikita ang nakikita namin? KARINA Sino kayo? Ikaw lang ang kausap ko - sino KAYO / SAAN KA BA PUPUNTA ANO BA'NG GAGAWIN MO SABIHIN MO Ano'ng gagawin mo? Sasama ako, sige - pero ano'ng gagawin mo? CLAIRE Sinimulan na sa ibang lungsod Tayo naman Susunugin namin ang Tore 122
KARINA Maraming mamamatay / CLAIRE Walang masama o mabuti sa anarkiya Susunugin namin ang Tore at magtatayo ng bago Isulat mo diyan sa kuwaderno mo - Anarkiya lang ang tanging paraan Neoliberal at opresibo ang moralidad, ang tama at mali Walang tama at mali, mayroon lang PAGBABAGO Susunugin namin ang Lungsod upang makapagsimulang muli KARINA Wala akong maintindihan sa mga pinagsasabi mo - CLAIRE Sisirain ang Tore at magtatayo kami ng bago - KARINA At 'yung bagong tore, panibagong kaaway Di ba, ganoon? Sabi ng kaibigan mo? Kahit sino'ng nasa itaas - siya ang KALABAN CLAIRE Karina, hindi kita huhusgahan kung ayaw mong sumama, Pero 'wag mo 'kong pipigilan / KARINA Malapit nang mag-eleksiyon, may kakalaban sa Mayor / CLAIRE Hindi mangyayari ang eleksiyon. Mag-aanarkiya na. Sasama ka o hindi? 123
Patuloy sa pagsusulat si KARINA, napakabilis, puno ng kaba. Tila bawat titik na iukit niya sa papel ay sugat na iniiwa niya sa kaniyang balat. Hindi ka namin kailangan. KARINA Puwede bang huminto Bagalan ulit? Pumirmi Tumigil muna Huminga Tinatangay ka Gusto kong huminto Tumigil -! (ITATAPON ANG KANIYANG KUWADERNO) Yayakapin ni CLAIRE si KARINA. Ano'ng gagawin ko? CLAIRE 'Pag nagpuputukan na sa labas, 'pag sumasabog na ang mga gusali sa Mariposa, 'pag sumisigaw na ang mga Anarkista - Magtakip ka ng tenga. Di mo kakayanin ang darating na ingay. 124
Walang salita na makakasapol Sa masasaksihan mong pagsabog. Sa wakas, may Makikita kang Hinding-hindi mo maitatatak D'yan sa kuwaderno mo. Sa wakas, matitilihan ang mga kamay mo Makakapagpahinga sila Kakalas si CLAIRE sa pagkakayakap, kukunin ang kuwaderno, saka iaabot ito kay KARINA. Maiiwang mag-isa si KARINA - Magsusulat. Magkukumbulsiyon. 125
16. ANG KAPITANA Kislap ng mga kamera. Media coverage. ANG KAPITANA, nasa press con. ANG KAPITANA Sa aming Mayor -- Nagkalat sa mahal nating Lungsod ang inyong paramilitary at militarisadong pulisya. Bilang tugon sa banta ng inyong dahas, ay nagbabangon na rin ang isang di-mapigilang oposisyon - na katulad ng iyong paramilitary - ay wala ring kinikilala o ginagalang na batas. Mr. Mayor -- isinasadlak mo ang ating Lungsod sa hayag na digmaang sibil. Ito na ang matagal ni'yo nang ibinababala at ipinantatakot sa madla -- ang kaguluhan sa Lungsod. Dati'y wala itong katotohanan, mga haka at kathang-isip na bangungot na inimbento ni'yo para panatilihin ang inyong kapangyarihan-- Pero ngayon, nagkakatotoo na. Mr. Mayor -- itigil na natin ang sunud-sunod na kamatayan. Ipinananawagan ko sa inyo, at sa buong Lungsod - Na tayo'y mag-snap elections. At inyong iatras ang inyong militarisadong pulisya. Panawagan ko rin sa Kilusang Lamok - 'Wag. Mahabag kayo sa bayan. Huwag. Ito na ang huling panawagan, at kung alinman sa dalawang panig ang hihindi sa alok naming mapayapa at demokratikong solusiyon -- Maliwanag pa sa araw - Puputok ang digmaang bayan. Magwawakas ang mapapayapa nating araw. 126
Magiging malawakang libingan at imbakan ng mga bangkay ang mahal nating siyudad. HINDI DROGA HINDI REBELYON HINDI POLITIKA ANG PROBLEMA, MAYOR. SIMPLE LANG: Wala na kaming makain. Maraming salamat. 127
17. NEKROPOLIS Sa ibaba - Nag-uumpisa na ang panic buying - paglikas - mga pockets ng kaguluhan - sirena ng kotse ng pulisya - Hindi pa sumasabog ang gulo - Kumukulo pa lamang. Sa isang kuwarto sa motel - Si ALEX 1 at isang KASIPING, nakahiga sa kama, katatapos lamang. KASIPING You are amusing. ALEX 1 KASIPING In the midst of the world ending, gusto mo lang kumantot. ALEX 1 Ikaw rin naman. KASIPING But I'm not from here. I'm a Filipino with a study grant abroad. Bukas, I'm flying back to the States. ALEX 1 Wala akong pakelam sa pulitika. KASIPING What a naive, ignorant point of view. ALEX 1 Sumusunod ako sa batas 128
Wala akong tinutuligsa sa gobyerno Nagbabayad ako ng buwis Ngayon ko lang hinayaan ang sarili kong makaranas ng ligaya KASIPING Sex, you mean? ALEX 1 Oo. KASIPING Bakit? Birhen ka noon? ALEX 1 Hindi. KASIPING Seminarista. ALEX 1 Hindi KASIPING Why do you say ngayon lang? ALEX 1 Nag-alaga ako ng nanay na may kanser. 10 years. Binigay ko ang lahat sa kaniya. N'ung namatay siya, 'ka ko - Malaya na 'ko. 129
KASIPING Oh. ALEX 1 May nakilala akong lalaki. Sa ilalim ng tulay. Binago niya ang buhay ko. KASIPING Your delayed sexual awakening? ALEX 1 Oo. KASIPING So wala kang pakialam sa paligid mo? Gusto mo lang ng sarap? ALEX 1 Taga-City Hall ang lalaking 'to. Supporter siya ng Mayor. Sumali nga sa mga death squad. KASIPING Yikes. Fascist pala. 130
Mahilig ka sa fascist? ALEX 1 Ano 'yun? KASIPING Kampi sa mga diktador, sa mga totalitarian, tinitigasan sa kapangyarihang militar. ALEX 1 Baka. Tinitigasan ako sa kapangyarihan. KASIPING Titi lang talaga lahat, ano? Kapangyarihan - titi. Awtoridad - titi. Ano ba ang politika kundi mga lalaking naghahabulan para putulin ang titi ng isa't isa. So kung fascist ka - Sang-ayon ka sa mga patayan? Sa prinsipyo na it's within the power of the government to dicate who gets to live and who should die? ALEX 1 Hindi. KASIPING De hindi ka pala fascist? ALEX 1 131
Pero nakakamanhid. Araw-araw ko naman sila nakikita. Yung mga bangkay. Nakabalandra sa kalye. Ba't naman ako aalma e hindi naman ako nagdodroga. KASIPING Kantot lang ang bisyo mo. ALEX 1 Nakikita ko sila, pero mata ko lang ang nakakakita. KASIPING Di ba, somewhere in there, in your heart, sa human core mo - Parang may mali? ALEX 1 Ewan. Mata ko lang ang nakakakita. 132
KASIPING Pa'no na 'yan, mukhang magkakagulo. Civil war daw? ALEX 1 War? Dati pa naman nang may war. Sa araw-araw na ginawa ng Diyos sa Lungsod na 'to, lahat ng nakakauwi sa gabi, nakakatulog sa kama, at nagigising sa susunod na araw - Mga nag-survive ng gera. KASIPING Ano'ng tingin mo sa mga rebelde? Sisirain daw nila ang Triumph Tower. ALEX 1 Bakit nila gustong sirain 'yon, e ang ganda-ganda. KASIPING Talagang mata lang sa 'yo ang nakakakita, 'no? Because, crétin , Destruction is pleasurable. Papatong at hahalik kay ALEX 1. ALEX 1 Akala ko ba, magkakagera? 133
KASIPING Sabayan natin sila. Sa itaas - Sina MIGGS at CHARLOTTE, nagmo-Morse code. Hindi na kasinsaya tulad ng dati, may kaba sa pagtipa ng kanilang mga light switch. Mamamatay ang kuryente - Kadiliman. Sa dilim - Tatakbo si INARA patungo kay LUMEN. Yayakapin ni LUMEN si INARA. INARA I'm so sorry I'm so sorry Pero nahanap mo 'ko Nahanap mo 'ko Lumen / LUMEN wala na 'kong kaluluwa, ate nakalabas nga ako, pero ngayon ako talaga natatakot sinundan ko lahat ng utos ng diyos ang gulo sa labas wala na 'kong kaluluwa alis na 'ko ate, dalhin mo 'ko sa ibang lugar sa maraming puno sa may ilog wala na 'kong kaluluwa malulunod sa apoy ang lungsod Sodom at Gomora may-sakit ang lungsod natatakan na 'ko wala na 'kong kaluluwa 134
marka may marka na 'ko ang dugo, sumisigaw Mula sa dilim - Lilitaw ang SIKOLOGO - SIKOLOGO Inara. INARA Yes, dok? SIKOLOGO Kailangan nating lumikas INARA Ano'ng nangyari? SIKOLOGO Na-assassinate Ang Kapitana. Masusunog na ang Lungsod. Screens: Rewind lang nang rewind - Ang asasinasyon sa Kapitana - Nakuha ng kamera - Tatakbo papasok ng entablado si KARINA, May-dalang imposibleng tambak ng mga kuwaderno - Isa roon, ginagamit niya upang magsulat - Ang lahat ng isinasalaysay niya, nangyayari sa entablado - Sulat lang siya nang sulat nang sulat nang sulat - KARINA Pagmulat ng mga mata ko - Nagkakagulo na - Ang Triumph Tower, na kanina'y balot sa dilim - Biglang SASABOG - MAGBABAGA - 135
NAGLILIYAB NA SULO SA GITNA NG LUNGSOD. Tumakbo ako palabas ng tenement - Bitbit ko ang mga notebook - Sa gitna ng kalye, nagtatakbuhan ang mga tao N'ung una, akala ko napakataas ng araw, 'Yun pala, may siga sa gitna ng siyudad - Ang Triumph Tower sa Distrito Mariposa, Sumabog - Nagliyab - Nagsigawan ang mga tao - At n'un ko lang din nalamang pinatay pala ang Kapitana - Dahan-dahan, pumatak ang ulan - Sinabayan ng pagliyab ng Tore ang pagbuhos ng ulan - Asul ng unos at pula ng apoy - Barilan at putukan sa may malapit - Ang mga tangke ng paramilitary at kotse't motor ng mga Lamok - Naisip ko si Claire - Hindi ko na siya nakita pero parang ang linaw-linaw sa isipan ko - Ang imahen ni Claire - Niraratrat ng bala, Ang bangkay niya, walang kasingganda. Matagumpay si Claire. Nagawa niya ang sinabi niyang gagawin niya - Nawasak nila ang Tore. Tumakbo ako nang tumakbo - Lahat ng makita ko, sinusulat ko - Ginuguhit ko - Naisip ko, ang pinakamatalinong puntahan e ang tren - Ang tren paalis ng Lungsod - Doon, may nasaksihan ako - Sa gitna ng pila - May isang babae - Lumilikas sina INARA, LUMEN, at ang SIKOLOGO sa gitna ng kakapalan ng mga tao - Hinahabol sila ni IGNATIUS, duguan ang mukha - Sinubukan siyang hatakin ng isang lalaking duguan ang mukha - Pinigilan siya n'ung kaibigan n'ung babae - Nasapak ng lalaki 'yung kaibigan - 136
IGNATIUS (hatak-hatak si LUMEN; kay INARA) DI KA NAMIN KAILANGAN! - KARINA At sumigaw 'yung kaibigan sa dagsaan - INARA MANGGAGAHASA MANGGAGAHASA MANGGAGAHASA NG SARILING KAPATID! KARINA Sumugod ang kaibigan sa lalaki At lahat ng naroon Yung buong kumpulan ng mga taong nakapila para makasakay sa tren Lahat sila KINUYOG ANG LALAKI SIKOLOGO (pinoprotektahan si LUMEN INARA! 'WAG! 'WAG! Nakisali si INARA sa karahasan - Si IGNATIUS - NILAMIRAT NG KUYOG - Hanggang mamatay. Kailangang awatin nina LUMEN at ng SIKOLOGO si INARA, at kaladkarin siya palayo. Palabas ng entablado. KARINA Tinitigan ko ang bangkay ng lalaki Lumakas nang lumakas ang ulan - PARANG ULANG MULA SA LIBRO NG HENESIS - 137
Nagtulakan ang mga tao At tinangay, tinangay ng ulan at ng dagsaan ang mga kuwaderno ko SASABOY SA BUONG ENTABLADO ANG MGA DAHON NG MGA KUWADERNO - MATITIGMAK SA BUHOS NG ULAN. Naipit kami sa pagitan ng mga pulis at ng mga rebelde - Natulak ako - May sarili nang buhay ang pulutong - Di ko kailangang maglakad - TInangay ako ng mga katawang-tao - Paakyat - Papasok - Hanggang - Salamat - Salamat -! Nakapasok ako sa tren - Na umandar - Paalis - Paalis ng Lungsod Babalutin ng usok at guho ang buong tanghalan. Huhupa ang linggal. May helicopter sa itaas. Parang buhawi. Mula sa abo - Lilitaw - Si CHARLOTTE, akay-akay si MIGGS. Magyayakap sila sa gitna ng apokalipsis. 138
18. NECROPHILIA Sa motel. Wasak na ang lugar. Bumigay ang pader. Lundo ang kisame. Magigising si ALEX 1. Sa tabi niya - Ang kaniyang KASIPING - Patay na. Nabagsakan sa ulo. Tatayo si ALEX 1. Darating si ALEX 2. ALEX 2 Maraming sumusuko. Mananalo ang mga rebelde. Nawasak nila ang Tore. Ang Mayor, tinangay paalis ng helikopter. Tapos na. Nanalo ang rebolusyon. Wasak na ang Lungsod. Uubusin na kami. Sa paligid nila - putukan ng baril. Maya't mayang pagsabog ng bomba. Maghahalikan sila. Mag-uumpisang magtalik. Nang bigla - Mababaril si ALEX 2 ng ligaw na bala. Kasiping ni ALEX 1 ang patay na katawan ni ALEX 2. Yuyugyugin niya ito. Inaalam kung buhay o patay na. 139
ALEX 1 Pasista. Patuloy siyang makikipagtalik sa bangkay. Sa paligid - Patuloy na guguho ang Lungsod. May hanging hihihip - bubugso - kalong-kalong ng ipuipo ang mga dahon ng kuwaderno ni KARINA. Papasok ang mga taong-Lungsod - Ang mga nag-survive ng Digmang Bayan - At pipitasin nila sa ere ang mga pahina. Babasahin ito. Magbabasa sila. Tutugtog sa paligid ang "Bagong Lipunan." Magbabasa sila. Magbabasa sila. Magbabasa sila. WAKAS. 140 Dilim.